Viloyatlar, shaharlar va tumanlar hokimliklari boshqaruv apparatlari toʻgʻrisidagi namunaviy nizomlarni tasdiqlash haqida
(resolution, 2025-12-25)

Oʻzbekiston Respublikasi Prezidentining “Hududiy davlat boshqaruvi organlari tuzilmasini takomillashtirish toʻgʻrisida” 2016-yil 24-fevraldagi PQ-2497-son qarorini bajarish yuzasidan, shuningdek viloyatlar, shaharlar va tumanlar hokimliklari boshqaruv apparatlari faoliyati samaradorligini oshirish va yanada takomillashtirish, hududlarni kompleks rivojlantirish vazifalarini amalga oshirishda ularning masʼuliyatini va muvofiqlashtiruvchi rolini kuchaytirish maqsadida Vazirlar Mahkamasi qaror qiladi: 1. Quyidagilar: Viloyatlar va Toshkent shahri hokimliklari boshqaruv apparatlari toʻgʻrisidagi namunaviy nizom 1-ilovaga muvofiq; Viloyat markazlari boʻlgan shaharlar va viloyatga boʻysunuvchi shaharlar hokimliklari boshqaruv apparatlari toʻgʻrisidagi namunaviy nizom 2-ilovaga muvofiq; Tumanlar hokimliklari boshqaruv apparatlari toʻgʻrisidagi namunaviy nizom 3-ilovaga muvofiq tasdiqlansin. 2. Viloyatlar, shaharlar va tumanlar hokimliklari bir hafta muddatda: a) ushbu qaror bilan tasdiqlangan namunaviy nizomlar asosida: viloyatlar, shaharlar va tumanlar hokimliklari boshqaruv apparatlari toʻgʻrisidagi nizomlarni; viloyatlar, shaharlar va tumanlar hokimliklari boshqaruv apparatlari tarkibiy boʻlinmalari toʻgʻrisidagi nizomlarni; viloyatlar, shaharlar va tumanlar hokimliklari boshqaruv apparatlari xodimlarining funksional vazifalarini ishlab chiqsinlar va tasdiqlasinlar; b) oʻzlari qabul qilgan normativ-huquqiy hujjatlarni ushbu qarorga muvofiqlashtirsinlar. 3. Viloyatlar, shaharlar va tumanlar hokimlariga tasdiqlangan nizomlar talablari ogʻishmay bajarilishi, ijro intizomi mustahkamlanishi va boshqaruv apparatlarining Oʻzbekiston Respublikasi Prezidentining “Hududiy davlat boshqaruvi organlari tuzilmasini takomillashtirish toʻgʻrisida” 2016-yil 24-fevraldagi PQ-2497-son qaroridan kelib chiquvchi vazifalarni yuqori professional darajada amalga oshirishga qodir boʻlgan malakali kadrlar bilan oʻz vaqtida toʻldirilishi yuzasidan shaxsiy masʼuliyat yuklansin. 4. Qoraqalpogʻiston Respublikasi Vazirlar Kengashiga ushbu qarorga muvofiq Qoraqalpogʻiston Respublikasi Vazirlar Kengashi boshqaruv apparati va tarkibiy boʻlinmalari toʻgʻrisidagi nizomlarni, shuningdek boshqaruv apparati xodimlarining funksional vazifalarini ishlab chiqish va tasdiqlash tavsiya etilsin. 5. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda qonun hujjatlariga ushbu qarordan kelib chiquvchi oʻzgartirish va qoʻshimchalar toʻgʻrisida ikki oy muddatda Vazirlar Mahkamasiga takliflar kiritsin. 6. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 7. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Ushbu Namunaviy nizom “Mahalliy davlat hokimiyati toʻgʻrisida”gi Oʻzbekiston Respublikasi Qonuniga va Oʻzbekiston Respublikasi Prezidentining “Hududiy davlat boshqaruvi organlari tuzilmasini takomillashtirish toʻgʻrisida” 2016-yil 24-fevraldagi PQ-2497-son qaroriga muvofiq viloyatlar va Toshkent shahri hokimliklari boshqaruv apparatlarining (keyingi oʻrinlarda boshqaruv apparati deb ataladi) vazifalari, funksiyalari, huquqlari, masʼuliyatini hamda faoliyatini tashkil etish tartibini belgilaydi. 2. Boshqaruv apparati oʻz faoliyatida Oʻzbekiston Respublikasi Konstitutsiyasiga, “Mahalliy davlat hokimiyati toʻgʻrisida”gi Oʻzbekiston Respublikasi Qonuniga va Oʻzbekiston Respublikasining boshqa qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Oʻzbekiston Respublikasi Vazirlar Mahkamasining qarorlari va farmoyishlariga, boshqa qonun hujjatlariga, xalq deputatlari Kengashining va hokimning hujjatlariga, shuningdek ushbu Nizomga amal qiladi. 3. Boshqaruv apparati hokimlik faoliyatini axborot-tahliliy, huquqiy, tashkiliy-texnik va moliyaviy-xoʻjalik jihatidan taʼminlaydi, hokimning hujjatlari loyihalarini tayyorlaydi, ularni amalga oshirish yuzasidan amaliy chora-tadbirlarni ishlab chiqadi va ijroni muntazam ravishda tekshiradi. 4. Boshqaruv apparati oʻz faoliyatini hokimning rahbarligida amalga oshiradi. 5. Boshqaruv apparati oʻziga yuklangan vazifalar va funksiyalarni bajarishda Oʻzbekiston Respublikasi Prezidenti Administratsiyasining tegishli tarkibiy boʻlinmalari, Oʻzbekiston Respublikasi Oliy Majlisining palatalari, Oʻzbekiston Respublikasi Vazirlar Mahkamasi, shaharlar va tumanlar hokimliklari, shuningdek davlatning boshqa organlari hamda boshqa tashkilotlar bilan oʻzaro hamkorlik qiladi. 6. Quyidagilar boshqaruv apparatining vazifalari hisoblanadi: hokimning Oʻzbekiston Respublikasi Konstitutsiyasida, Oʻzbekiston Respublikasining “Mahalliy davlat hokimiyati toʻgʻrisida”gi Qonunida va Oʻzbekiston Respublikasining boshqa qonunlarida, Oʻzbekiston Respublikasi Prezidentining farmonlari, qarorlari va farmoyishlarida, Oʻzbekiston Respublikasi Vazirlar Mahkamasining qarorlari va farmoyishlarida belgilangan vakolatlari amalga oshirilishini davlat organlari va boshqa tashkilotlar bilan birgalikda taʼminlash; viloyatni, Toshkent shahrini, shaharlar va tumanlarni ijtimoiy-iqtisodiy rivojlantirish tendensiyalarini kompleks tahlil qilish, asosiy iqtisodiy koʻrsatkichlar dinamikasi, tarkibiy va institutsional oʻzgartirishlar, mahalliy budjetlar ijrosining tizimli monitoringini olib borish; Oʻzbekiston Respublikasi Prezidenti tomonidan belgilanadigan eng muhim ustuvor vazifalarga muvofiq viloyatni, Toshkent shahrini, shaharlar va tumanlarni kompleks rivojlantirish boʻyicha takliflar ishlab chiqish; viloyatda, Toshkent shahrida, shaharlar va tumanlarda demokratik islohotlarni chuqurlashtirish va mamlakatni modernizatsiyalash, iqtisodiyotda, eng avvalo, sanoatda va qishloq xoʻjaligida tarkibiy oʻzgartirishlarga doir tizimli chora-tadbirlar amalga oshirilishini taʼminlash; viloyat, Toshkent shahri, shaharlar va tumanlarning subvensiya olishini qisqartirish, korxonalarning moliyaviy barqarorligini oshirish, oʻzaro hisob-kitoblar tizimini yaxshilash chora-tadbirlarini amalga oshirish; tadbirkorlikni jadal rivojlantirishni taʼminlash, xususiy mulk manfaatlarini himoya qilish hamda tadbirkorlik subyektlarining qonuniy huquqlarini va kafolatlarini taʼminlash yuzasidan hududiy boshqaruv organlarining masʼuliyatini oshirish boʻyicha tizimli ishlarni tashkil etish; hududlarni ijtimoiy-iqtisodiy rivojlantirish dasturlari, hududiy investitsiya dasturlari, ishlab chiqarishlarni modernizatsiyalash, texnik yangilash va texnologik jihatdan qayta jihozlash dasturlari, mahalliylashtirish dasturi, muhandislik-kommunikatsiya va yoʻl-transport infratuzilmasini rivojlantirish va modernizatsiyalash dasturlari, yangi ish oʻrinlari tashkil etish va bandlikni taʼminlash dasturlari, shuningdek boshqa hududiy dasturlar amalga oshirilishi monitoringini olib borishning samarali tizimini yaratish; hudud iqtisodiyotining raqobatbardoshligini tubdan oshirish, eksport qiluvchi korxonalarni qoʻllab-quvvatlashni kuchaytirish, fermer xoʻjaliklari, tadbirkorlik subyektlarining eksportdagi ishtirokini har tomonlama ragʻbatlantirish boʻyicha amaliy chora-tadbirlarni ishlab chiqish va ularni amalga oshirishni tashkil etish; qishloq xoʻjaligida islohotlarni va tarkibiy oʻzgartirishlarni yanada chuqurlashtirish, yer va suv resurslaridan samarali foydalanish chora-tadbirlari amalga oshirilishi yuzasidan tizimli tahlilni tashkil etish; aholi bandligini taʼminlash boʻyicha kompleks chora-tadbirlarni amalga oshirish, hududiy boshqaruv organlarining, boshqa tashkilotlarning yangi ish oʻrinlari yaratish, ijtimoiy sohani rivojlantirish, aholi turmushi darajasi va sifatini yanada oshirishga doir ishlarini muvofiqlashtirish; tuman (shahar) hokimliklarining fuqarolik holati dalolatnomalarini yozish boʻlimlari faoliyati ustidan umumiy rahbarlikni amalga oshirish, oilani mustahkamlash, ajrimlarning oldini olish, tugʻilish va nikohni qayd etish hamda targʻibot va maʼrifat choralarini koʻrish masalalaridagi faoliyatini muvofiqlashtirib borish; qonuniylikni, huquq-tartibotni va xavfsizlikni taʼminlash, fuqarolarning huquq va erkinliklarini himoya qilish, tabiiy ofatlar, epidemiyalar va boshqa ekstremal holatlar oqibatlarini bartaraf etish bilan bogʻliq chora-tadbirlar amalga oshirilishini tashkil etish; rivojlantirishning maqsadli davlat dasturlari, Oʻzbekiston Respublikasi qonunlari, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining farmonlari, qarorlari va farmoyishlari, Oʻzbekiston Respublikasi Vazirlar Mahkamasining qarorlari va farmoyishlari bajarilishini tashkil etish; normativ-huquqiy va boshqa hujjatlar loyihalarini har tomonlama iqtisodiy, moliyaviy va huquqiy ekspertizadan oʻtkazish, shu jumladan ularning ayrim tarmoqlarga va umuman hududni ijtimoiy-iqtisodiy rivojlantirishga qisqa muddatli va uzoq muddatli taʼsirini kompleks baholash; hududda aholini jamoaviy va adaptiv sport turlariga jalb qilish, ushbu sohada faollik koʻrsatgan shaxslarni har tomonlama ragʻbatlantirish boʻyicha amaliy chora-tadbirlarni ishlab chiqish va ularni amalga oshirishni tashkil etish. 7. Boshqaruv apparati oʻziga yuklangan vazifalarni bajarish uchun quyidagi funksiyalarni amalga oshiradi: Oʻzbekiston Respublikasi Konstitutsiyasi, “Mahalliy davlat hokimiyati toʻgʻrisida”gi Oʻzbekiston Respublikasi Qonuni, Oʻzbekiston Respublikasining boshqa qonunlari, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining hujjatlari va topshiriqlari, Oʻzbekiston Respublikasi Vazirlar Mahkamasining qarorlari va topshiriqlari bilan hokimlikka yuklangan vazifalarni bajarish yuzasidan aniq chora-tadbirlarni ishlab chiqadi va amalga oshiradi; Oʻzbekiston Respublikasi Prezidenti Administratsiyasining tegishli tarkibiy boʻlinmalari, Oʻzbekiston Respublikasi Oliy Majlisi palatalari, Oʻzbekiston Respublikasining Bosh vaziri, uning oʻrinbosarlari, Oʻzbekiston Respublikasi Vazirlar Mahkamasining apparati, hokim va uning oʻrinbosarlari topshiriqlari boʻyicha tegishli tahliliy, maʼlumotnoma, statistik materiallar va takliflarni umumlashtiradi va tayyorlaydi; Oʻzbekiston Respublikasi Prezidenti Administratsiyasiga, Oʻzbekiston Respublikasi Oliy Majlisi palatalariga va Oʻzbekiston Respublikasi Vazirlar Mahkamasiga koʻrib chiqish uchun kiritiladigan, shuningdek hokim tomonidan qabul qilinadigan normativ-huquqiy va boshqa hujjatlar loyihalarining har tomonlama iqtisodiy, moliyaviy va huquqiy ekspertizadan oʻtkazilishini taʼminlaydi; Oʻzbekiston Respublikasi qonunlari, Oʻzbekiston Respublikasi Oliy Majlisi palatalari qarorlari, Oʻzbekiston Respublikasi Prezidentining farmonlari, qarorlari va farmoyishlari, Oʻzbekiston Respublikasi Vazirlar Mahkamasining qarorlari va farmoyishlari bajarilishi yuzasidan tizimli nazoratni tashkil etadi, ularning bajarilishini taʼminlash boʻyicha tashkiliy chora-tadbirlarni va nazorat rejalarini ishlab chiqadi; muammoli masalalarni hal etish hamda viloyat va Toshkent shahrini, shuningdek iqtisodiyot tarmoqlari va sohalarini rivojlantirishning istiqbolli vazifalarini amalga oshirish yuzasidan takliflar va aniq chora-tadbirlarni ishlab chiqadi hamda hokimga va uning oʻrinbosarlariga taqdim etadi; iqtisodiyot va ijtimoiy sohaning muhim ustuvor vazifalari, davlat dasturlari amalga oshirilishi, Oʻzbekiston Respublikasi qonunlari, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining hujjatlari va topshiriqlari, Oʻzbekiston Respublikasi Vazirlar Mahkamasining qarorlari, farmoyishlari va topshiriqlari bajarilishi boʻyicha tegishli tizimlangan maʼlumotlar bazasini shakllantiradi va yuritadi; hududlarning faollari yigʻilishlari, hokim va uning oʻrinbosarlari ishtirokida oʻtkaziladigan yigʻilishlar va boshqa tadbirlar oʻtkazilishini taʼminlaydi, qabul qilingan qarorlar amalga oshirilishini nazorat qiladi; hokimlikning komissiyalari va boshqa ishchi organlari ishlarini tashkil etadi, ular tomonidan qabul qilingan qarorlarning bajarilishini muvofiqlashtiradi va nazorat qiladi; hokimning mintaqani ijtimoiy-iqtisodiy rivojlantirishning muhim va dolzarb masalalari boʻyicha hisoboti xalq deputatlari Kengashi tomonidan eshitilishini tashkil qiladi; hokimlikning ish rejasini ishlab chiqadi va amalga oshiradi; jismoniy va yuridik shaxslarning murojaatlarini “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasi Qonuniga muvofiq koʻrib chiqadi; maxfiylik rejimini, davlat sirlari boʻlgan maʼlumotlar yoki qonun bilan muhofaza qilinadigan boshqa axborotlarning himoya qilinishini taʼminlaydi; hokimlikning faoliyati toʻgʻrisida jamoatchilikni belgilangan tartibda xabardor qilishni tashkil etadi. Boshqaruv apparati qonun hujjatlariga muvofiq boshqa funksiyalarni ham bajaradi. 8. Boshqaruv apparati oʻziga yuklangan vazifalar va funksiyalarni bajarish uchun quyidagi huquqlarga ega: hokimlikda koʻrib chiqiladigan masalalarni tahlil qilish va ishlab chiqish uchun zarur boʻlgan materiallar va maʼlumotlarni davlat va xoʻjalik boshqaruvi organlarining hududiy boʻlinmalaridan, shaharlar va tumanlar hokimliklaridan, boshqa tashkilotlardan belgilangan tartibda soʻrash va olish; zarurat boʻlganda, hokimlikda koʻrib chiqiladigan masalalarni ishlab chiqish, axborot va tahliliy materiallarni, shuningdek xalq deputatlari Kengashi va hokimning hujjatlari loyihalarini tayyorlash uchun davlat va xoʻjalik boshqaruvi organlarining hududiy boʻlinmalari, shaharlar va tumanlar hokimliklari rahbarlari va xodimlarini taklif etish, ushbu maqsadlar uchun vaqtinchalik ekspert guruhlari tashkil etish; davlat va xoʻjalik boshqaruvi organlarining hududiy boʻlinmalaridan, shaharlar va tumanlar hokimliklaridan, boshqa tashkilotlardan ular tomonidan kiritilgan xalq deputatlari Kengashi va hokimning hujjatlari va qarorlari loyihalarini puxta qayta ishlashni belgilangan tartibda talab qilish; hududni ijtimoiy-iqtisodiy rivojlantirish masalalari davlat va xoʻjalik boshqaruvi organlarining hududiy boʻlinmalari, shaharlar va tumanlar hokimliklari, boshqa tashkilotlar rahbarlari va xodimlari ishtirokida koʻrib chiqilishi va muhokama qilinishini tashkil etish; davlat va xoʻjalik boshqaruvi organlarining hududiy boʻlinmalari, shaharlar va tumanlar hokimliklari, boshqa tashkilotlar rahbarlariga tezkorlik bilan hal etishni talab qiladigan hamda boshqaruv apparatiga yuklangan vazifalar va funksiyalarni bajarish bilan bogʻliq boʻlgan masalalar boʻyicha belgilangan tartibda topshiriqlar berish; davlat va xoʻjalik boshqaruvi organlarining hududiy boʻlinmalari, shaharlar va tumanlar hokimliklari, boshqa tashkilotlarning normativ-huquqiy va boshqa hujjatlarning, xalq deputatlari Kengashi hujjatlari, hokimning hujjatlari va topshiriqlari, uning oʻrinbosarlari topshiriqlari bajarilishi yuzasidan ishlarini belgilangan tartibda oʻrganish. 9. Boshqaruv apparati: oʻziga yuklangan vazifalar hamda funksiyalarning sifatli va oʻz vaqtida bajarilishi; Oʻzbekiston Respublikasi Prezidenti, Oʻzbekiston Respublikasi Oliy Majlisi palatalari hamda Oʻzbekiston Respublikasi Vazirlar Mahkamasining hujjatlari va topshiriqlariga, Oʻzbekiston Respublikasi Prezidenti Administratsiyasi, shuningdek Oʻzbekiston Respublikasi Oliy Majlisi palatalari apparatlari hamda Oʻzbekiston Respublikasi Vazirlar Mahkamasi topshiriqlariga muvofiq takliflar va hujjatlar loyihalari har tomonlama va oʻz vaqtida tayyorlanishi; ijtimoiy-iqtisodiy rivojlantirish tendensiyalarining, iqtisodiyot tarmoqlari va sohalarida iqtisodiy islohotlar amalga oshirilishining tizimli monitoringi olib borilishi, hokimning koʻrib chiqishi va qaror qabul qilishini talab etuvchi muammoli masalalarning kelib chiqishi sabablari oʻz vaqtida aniqlanishi va takliflar tayyorlanishi; davlat organlari va boshqa tashkilotlar tomonidan viloyat va Toshkent shahri hokimligiga kiritiladigan takliflar va hujjatlar sifatli va oʻz vaqtida ishlab chiqilishining tashkil etilishi, ularning iqtisodiy, moliyaviy va huquqiy ekspertizadan oʻtkazilishi, shuningdek asoslangan xulosalar tayyorlanishi; Oʻzbekiston Respublikasi Prezidenti Administratsiyasiga, Oʻzbekiston Respublikasi Oliy Majlisi palatalariga va Oʻzbekiston Respublikasi Vazirlar Mahkamasiga, xalq deputatlari Kengashiga koʻrib chiqish uchun kiritiladigan hujjatlar va takliflar loyihalarini ishlab chiqish va ekspertizadan oʻtkazish sifati, shuningdek kiritilgan loyihalar va qabul qilingan qarorlar amalga oshirilishining ijtimoiy-iqtisodiy oqibatlari; Oʻzbekiston Respublikasi Prezidentining “Oʻzbekiston Respublikasi Prezidentining hujjatlari va topshiriqlari samarali va natijali ijro etilishi, shuningdek ijro intizomi mustahkamlanishi uchun Oʻzbekiston Respublikasi Prezidenti Davlat maslahatchilarining, Vazirlar Mahkamasi va uning komplekslari, davlat va xoʻjalik boshqaruvi organlari hamda barcha darajalardagi hokimliklar rahbarlarining shaxsiy javobgarligi toʻgʻrisida” 2017-yil 11-apreldagi PQ-2881-son qarori va Oʻzbekiston Respublikasi Vazirlar Mahkamasining “Ijro intizomini mustahkamlash chora-tadbirlari toʻgʻrisida” 1999-yil 12-yanvardagi 12-son qaroriga muvofiq ijro intizomi taʼminlanishi; Oʻzbekiston Respublikasi qonunlari, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining farmonlari, qarorlari, farmoyishlari va topshiriqlarining, Oʻzbekiston Respublikasi Vazirlar Mahkamasining qarorlari, farmoyishlari va topshiriqlarining, shuningdek hokim va uning oʻrinbosarlari topshiriqlarining davlat organlari va boshqa tashkilotlar tomonidan bajarilishi holatining oʻz vaqtida oʻrganilishi uchun javob beradi. 10. Boshqaruv apparatining tuzilmasi hokimning yordamchisi, tashkiliy-nazorat guruhi, huquqni muhofaza qiluvchi organlar faoliyatini muvofiqlashtiruvchi, harbiy safarbarlik va favqulodda vaziyatlar masalalari guruhi, Bolalarni himoya qilish masalalari kotibiyati, yuridik xizmat, axborot-tahlil guruhi, ishlar boshqarmasi, hokim oʻrinbosarlarining kotibiyatlaridan iborat boʻladi. Boshqaruv apparatining tuzilmasi va xodimlarining cheklangan soni Oʻzbekiston Respublikasi Prezidentining “Hududiy davlat boshqaruvi organlari tuzilmasini takomillashtirish toʻgʻrisida” 2016-yil 24-fevraldagi PQ-2497-son qarori bilan belgilanadi. 11. Boshqaruv apparatining ishlari hokim tomonidan tasdiqlanadigan Boshqaruv apparati va xodimlarning funksional vazifalari toʻgʻrisidagi nizomga, ushbu Namunaviy nizomga, Ish yuritish boʻyicha yoʻriqnomaga, shuningdek, tashkiliy-nazorat guruhi, huquqni muhofaza qiluvchi organlar faoliyatini muvofiqlashtiruvchi, harbiy safarbarlik va favqulodda vaziyatlar masalalari guruhi, axborot-tahlil guruhi, yuridik xizmat, ishlar boshqarmasi, hokim oʻrinbosarlari kotibiyatlari toʻgʻrisidagi nizomlarga muvofiq tashkil etiladi. 12. Hokimning yordamchisi, tashkiliy-nazorat guruhi, huquqni muhofaza qiluvchi organlar faoliyatini muvofiqlashtiruvchi, harbiy safarbarlik va favqulodda vaziyatlar masalalari guruhi, Bolalarni himoya qilish masalalari kotibiyati, yuridik xizmat, axborot-tahlil guruhi va ishlar boshqarmasi oʻz faoliyatida hokimga boʻysunadi. Kotibiyatlar hamda tadbirkorlik va ishbilarmonlik muhitini rivojlantirish guruhi oʻz faoliyatida hokimning tegishli oʻrinbosarlariga boʻysunadi. 13. Tashkiliy-nazorat guruhi rahbari Oʻzbekiston Respublikasi Prezidentining Kadrlar boʻyicha maslahatchisi boʻlinmalari bilan kelishgan holda hokimning qarori bilan lavozimga tayinlanadi va lavozimdan ozod etiladi. Axborot-tahlil guruhi rahbari Oʻzbekiston Respublikasi Vazirlar Mahkamasining Hududlarni kompleks rivojlantirish, kommunikatsiyalar, qurilish va uy-joy kommunal xoʻjaligi masalalari kotibiyati bilan kelishilgan holda hokimning qarori bilan lavozimga tayinlanadi va lavozimdan ozod etiladi. Bolalarni himoya qilish masalalari kotibiyati mudiri Oʻzbekiston Respublikasi Vazirlar Mahkamasining Taʼlim, sogʻliqni saqlash va sport masalalari kotibiyati bilan kelishgan holda hokimning qarori bilan lavozimga tayinlanadi va lavozimdan ozod etiladi. Hokim oʻrinbosarining kotibiyati mudiri va mutaxassislari, shuningdek mutaxassislar hokimning tegishli oʻrinbosari taqdimnomasi boʻyicha hokimning qarori bilan lavozimga tayinlanadi va lavozimdan ozod etiladi. Hokimning yordamchisi va boshqaruv apparatining boshqa xodimlari hokimning qarori bilan lavozimga tayinlanadi va lavozimdan ozod etiladi. Yuridik xizmat xodimlari Oʻzbekiston Respublikasi Adliya vazirligi bilan kelishilgan holda hokimning qarori bilan lavozimga tayinlanadi va lavozimdan ozod etiladi. 14. Tashkiliy-nazorat guruhi, huquqni muhofaza qiluvchi organlar faoliyatini muvofiqlashtiruvchi, harbiy safarbarlik va favqulodda vaziyatlar masalalari guruhi hamda ishlar boshqarmasi, axborot-tahlil guruhi, yuridik xizmat, hokim oʻrinbosarlarining kotibiyatlari toʻgʻrisidagi nizomlar, shuningdek ular xodimlarining, hokim yordamchisining, Bolalarni himoya qilish masalalari kotibiyatining funksional vazifalari hokim tomonidan tasdiqlanadi. 15. Boshqaruv apparati ishlari Oʻzbekiston Respublikasi Konstitutsiyasiga, “Mahalliy davlat hokimiyati toʻgʻrisida”gi Oʻzbekiston Respublikasi Qonuniga, Oʻzbekiston Respublikasining boshqa qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining hujjatlari va topshiriqlariga, Oʻzbekiston Respublikasi Vazirlar Mahkamasining qarorlari, farmoyishlari va topshiriqlariga, Oʻzbekiston Respublikasining Bosh vaziri va uning oʻrinbosarlari topshiriqlariga, hokim va uning oʻrinbosarlarining topshiriqlariga muvofiq, shuningdek hokimlik, tarkibiy boʻlinmalar, ularning rahbarlari va mutaxassislarining ish rejalari asosida tashkil etiladi. 16. Hokimlar oʻrinbosarlarining faoliyati Oʻzbekiston Respublikasi Konstitutsiyasi, “Mahalliy davlat hokimiyati toʻgʻrisida”gi Oʻzbekiston Respublikasi Qonuni, Oʻzbekiston Respublikasining boshqa qonunlari, Oʻzbekiston Respublikasi Prezidentining hujjatlari va topshiriqlari, Oʻzbekiston Respublikasi Vazirlar Mahkamasining qarorlari, farmoyishlari va topshiriqlari bilan hokimlikka quyidagi sohalarda yuklangan vazifalarni bajarish boʻyicha aniq chora-tadbirlarning samarali, sifatli va natijali amalga oshirilishini taʼminlashga yoʻnaltirilgan: a) maʼmuriy masalalar, huquqni muhofaza qilish organlari, oʻzini oʻzi boshqarish va yoshlar siyosati organlari faoliyatini muvofiqlashtirish sohasida: jamoat tartibiga rioya etishni, fuqarolar xavfsizligini, ularning huquqlari va erkinliklari va sogʻligʻini muhofaza qilishni, huquqbuzarliklarning oldini olishni taʼminlash, pasport-viza rejimiga rioya qilish, huquqbuzarliklarni sodir etgan shaxslarni ijtimoiy reabilitatsiya qilish masalalarida huquqni muhofaza qilish organlari faoliyatini qonunchilikda belgilangan vakolatlar doirasida muvofiqlashtirish; huquqbuzarliklar va jinoyatlar sodir etgan shaxslar bilan ishlash masalalarida huquqni muhofaza qilish va davlatning boshqa organlari va nodavlat tashkilotlar bilan hamkorlik qilishni taʼminlash; huquqbuzarliklarning oldini olish boʻyicha davlat dasturlari tayyorlanishi va amalga oshirilishini taʼminlash; huquqbuzarliklarning oldini olish boʻyicha hududiy dasturlar ishlab chiqilishi, tasdiqlanishi va amalga oshirilishini taʼminlash; huquqbuzarliklar va jinoyatchilikning holatini tahlil qilish, jinoyatchilikka qarshi kurashish va jinoyatchilikni qisqartirish shakllari va usullarini, shuningdek chora-tadbirlarini ishlab chiqish ishlarini tashkil etish; jinoyatchilik, terrorizm va diniy ekstremizmga qarshi kurashishga jamoatchilikni keng jalb etish ishlarini tashkil qilish yoʻli bilan qonun ustuvorligini taʼminlash chora-tadbirlarini amalga oshirish; davlat strategik va safarbarlik zaxiralarini shakllantirishni, shu jumladan ularni toʻplash, saqlash va yangilab borishni, shuningdek davlat strategik va safarbarlik zaxiralaridan belgilangan tartibda tezkorlik bilan foydalanishga doimiy tayyor boʻlishni taʼminlash ishlarini muvofiqlashtirish; Oʻzbekiston Respublikasi Davlat chegaralarini delimitatsiya, demarkatsiya va redemarkatsiya qilish, chegaralar yaqinidagi muammolarni hal etish, nolegal migratsiyaga qarshi kurashish, respublika hududiga tovarlar va kontrafakt mahsulotlarni noqonuniy olib kirish masalalari bilan bogʻliq tadbirlarni belgilangan tartibda amalga oshirish; ommaviy tadbirlarni tayyorlash va tashkil etish masalalarini muvofiqlashtirish, ommaviy tadbirlarni oʻtkazishning belgilangan tartibiga rioya etish yuzasidan nazoratni taʼminlash; demokratik oʻzgartirishlarni chuqurlashtirish, joylarda ijtimoiy-maʼnaviy muhitning barqarorligini mustahkamlash, fuqarolarning ijtimoiy-siyosiy faolligini oshirishda mahalla institutining roli va ahamiyatini kuchaytirish chora-tadbirlarini amalga oshirish; fuqarolarning oʻzini oʻzi boshqarish organlari oldida turgan, shu jumladan yoshlarni maʼrifiy, maʼnaviy-axloqiy tarbiyalash, kasbga yoʻnaltirish, kichik va xususiy tadbirkorlikni, oilaviy tadbirkorlikni rivojlantirish, aholini manzilli ijtimoiy qoʻllab-quvvatlash va ijtimoiy faolligini oshirish, jamoatchilik nazoratini tashkil etish, tabiatni muhofaza qilish, hududlarni obodonlashtirish va koʻkalamzorlashtirish, jamiyatda tinchlik va osoyishtalikni taʼminlash sohasidagi vazifalarni samarali bajarishga yoʻnaltirilgan chora-tadbirlarni amalga oshirish; demokratik davlat va fuqarolik jamiyatini shakllantirishda, ijtimoiy masalalarni hal etishda mahalla institutining ahamiyati toʻgʻrisida aholini, ayniqsa yoshlarni keng xabardor qilish, shuningdek eng avvalo, kamol topayotgan avlodni maʼnaviy-axloqiy tarbiyalash, oilaviy qadriyatlarni mustahkamlash, yosh oilalarni qoʻllab-quvvatlash, keksalarga va aholining ijtimoiy nochor qatlamlariga manzilli yordam berish, ish bilan taʼminlash, odamlarning ijtimoiy-maishiy sharoitlarini yaxshilash va hududlarni obodonlashtirishda mahallalarning faoliyatini har tomonlama yoritish boʻyicha tizimli ishlarni ommaviy axborot vositalari bilan birgalikda tashkil etish; fuqarolarning oʻzini oʻzi boshqarish organlari faoliyatini muvofiqlashtirish boʻyicha hududiy kengashlarning samarali faoliyatini taʼminlash chora-tadbirlarini amalga oshirish; fuqarolarning oʻzini oʻzi boshqarish organlari faoliyatini amalga oshirish uchun davlat organlari tomonidan zarur sharoitlar yaratish, fuqarolar yigʻinlariga qonunchilikda berilgan vakolatlarini roʻyobga chiqarishda koʻmaklashish ishlarini tashkil etish; fuqarolar yigʻinlarining nodavlat notijorat tashkilotlari, shuningdek davlat organlari bilan ijtimoiy sheriklik mexanizmlarini shakllantirish va rivojlantirishga yoʻnaltirilgan faoliyatini takomillashtirishga koʻmaklashish; Oʻzbekiston “Mahalla” xayriya jamoat fondining mintaqaviy tuzilmalariga ularning vazifalarini amalga oshirishda, shu jumladan fuqarolarning oʻzini oʻzi boshqarish organlariga metodik, amaliy va moddiy-texnik yordam koʻrsatish sohalarida koʻmaklashish; fuqarolarning oʻzini oʻzi boshqarish organlari xodimlarining malakasini, kasbiy va boshqaruv koʻnikmalarini, huquqiy va ijtimoiy-iqtisodiy bilimlarini oshirishni muntazam tashkil etish, viloyatlar va Toshkent shahri hokimliklari huzuridagi fuqarolarning oʻzini oʻzi boshqarish organlari xodimlari malakasini oshirish oʻquv kurslari faoliyatiga tashkiliy rahbarlikni taʼminlash; fuqarolar yigʻinlari raisi va uning maslahatchilari saylovlarini tashkil etish va oʻtkazishda fuqarolar yigʻinlariga davlat organlarining koʻmaklashishini taʼminlash, zarur hollarda ularni xonalar, transport vositalari va aloqa vositalari bilan taʼminlash; fuqarolar yigʻinlari ishlarini tizimli tahlil qilish, shu jumladan Fuqarolik jamiyati shakllanishini monitoring qilish mustaqil institutning mintaqaviy boʻlinmalari bilan oʻzaro hamkorlik qilish imkoniyatlaridan foydalangan holda fuqarolarning oʻzini oʻzi boshqarish organlari faoliyati sohasida qonunchilikni va huquqni qoʻllash amaliyotini yanada takomillashtirish boʻyicha takliflar tayyorlash; har tomonlama kamol topgan, qatʼiy eʼtiqodga va qarashlarga ega boʻlgan, mustaqil fikrlaydigan yoshlarni tarbiyalashga yoʻnaltirilgan chora-tadbirlarni amalga oshirish, shuningdek yoshlarni turli mafkuraviy tahdidlardan himoya qilish; yosh avlodning huquqiy savodxonligini va ijtimoiy faolligini oshirishga, shuningdek yoshlar oʻrtasida nazoratsizlik va huquqbuzarliklarning oldini olishga yoʻnaltirilgan ishlarni tashkil etish; yoshlarning ish bilan bandligi, ularni kichik va xususiy tadbirkorlik faoliyatiga jalb etish, shuningdek yosh oilalarni ijtimoiy qoʻllab-quvvatlash masalalarini hal qilish; iqtidorli yoshlarni qoʻllab-quvvatlash, ularning intellektual va ijodiy salohiyatini roʻyobga chiqarish uchun shart-sharoitlar yaratish; bolalar va yoshlarni sport bilan muntazam shugʻullanishga keng jalb etish, jismoniy sogʻlom yosh avlodni shakllantirish, sport inshootlarining moddiy-texnika bazasini yanada rivojlantirish va mustahkamlash va ulardan samarali foydalanish, ularni jahon standartlariga javob beradigan jihozlar va uskunalar bilan taʼminlash; uzluksiz taʼlim va kadrlar tayyorlash jarayonini tashkil etish, taʼlim jarayoniga xalqaro normalar va talablarga javob beradigan ilgʻor pedagogik va axborot-kommunikatsiya texnologiyalarini, taʼlim standartlarini joriy etish ishlarini amalga oshirish, taʼlim muassasalarining moddiy-texnika bazasini yanada rivojlantirish va mustahkamlash, ularni zamonaviy oʻquv va laboratoriya uskunalari bilan jihozlash hamda shu asosda taʼlim tizimini isloh qilish jarayonlarini yanada chuqurlashtirish, uning faoliyati samaradorligini oshirish boʻyicha takliflar ishlab chiqish; madaniyat va sanʼatni rivojlantirish, milliy madaniy va maʼnaviy merosni ehtiyotlab asrash va koʻpaytirish, aholining madaniy saviyasini oshirish va uning doimiy ravishda oʻsib borayotgan intellektual, estetik va madaniy ehtiyojlarini taʼminlash, yoshlarning ijodiy salohiyatini namoyon qilish, shuningdek madaniyat, bolalar musiqa va sanʼat maktablarining moddiy-texnika bazasini mustahkamlash, ularning faoliyati samaradorligini oshirishni muvofiqlashtirish va takliflar ishlab chiqish; b) sanoat, kapital qurilish, kommunikatsiyalar va kommunal xoʻjaligini rivojlantirish sohasida: hududning sanoat salohiyatini jadal rivojlantirish, yuqori qoʻshilgan qiymatli, raqobatbardoshli mahsulotlar ishlab chiqarish boʻyicha ishlab chiqarishlarni kengaytirish asosida hududning eksport salohiyatini oshirishga yoʻnaltirilgan mineral-xom ashyoni va qishloq xoʻjaligi xom ashyosini sanoat yoʻli bilan yanada chuqur qayta ishlash boʻyicha yangi, yuqori texnologiyali ishlab chiqarishlarni tashkil etish dasturiy chora-tadbirlarini amalga oshirish; sanoatning ishlamayotgan korxonalari faoliyatini tiklash chora-tadbirlari amalga oshirilishini muvofiqlashtirish; mahsulotlar, butlovchi buyumlar va materiallarni mahalliylashtirish dasturlari amalga oshirilishini taʼminlash; viloyatlarda va Toshkent shahrida standartlashtirish, metrologiya, sertifikatlashtirish sohasida yagona davlat siyosati oʻtkazilishini tashkil etish, xalqaro standartlarni qoʻllash, shu jumladan sifatni boshqarish tizimi boʻyicha mahsulotlarning sifati va raqobatbardoshliligini oshirish; shaharsozlik va shaharsozlik faoliyati sohasida davlat siyosatini amalga oshirish; kapital qurilishni tashkil etish va pudrat ishlari dasturlarini amalga oshirish; pudrat tashkilotlarini mutanosib rivojlantirish va ularning moddiy-texnika bazasini mustahkamlash chora-tadbirlarini amalga oshirish; qurilish industriyasini va qurilish materiallari sanoatini rivojlantirish; muhandislik va yoʻl-transport infratuzilmasini jadal rivojlantirish chora-tadbirlarini amalga oshirish; transport xizmati koʻrsatishni yaxshilash; koʻrsatilayotgan uy-joy-kommunal xizmatlar darajasi va sifatini oshirishga yoʻnaltirilgan chora-tadbirlarni amalga oshirish; aholini sifatli ichimlik suv bilan va sanitariya jihatidan tozalash tizimi bilan taʼminlash; aholi punktlarini obodonlashtirish, kommunal xoʻjaligini rivojlantirish; v) qishloq va suv xoʻjaligi sohasida: qishloq xoʻjaligida iqtisodiy islohotlarni chuqurlashtirish, fermerlik harakatini rivojlantirish ishlarini tashkil etish va muvofiqlashtirish, qishloq xoʻjaligi ishlab chiqarishini tarkibiy oʻzgartirishni taʼminlash; dehqonchilik va agrotexnologiyalarning ilgʻor usullarini joriy etish chora-tadbirlarini koʻrish, qishloq xoʻjaligi tovar ishlab chiqaruvchilariga bozor tamoyillari va mexanizmlari asosida xizmat koʻrsatuvchi tarmoqlar, boʻgʻinlar va tuzilmalarning faoliyatini muvofiqlashtirish; suv resurslaridan oqilona foydalanish va ulardan foydalanish samaradorligini oshirish, suvdan foydalanish va suv isteʼmolining bozor tamoyillari va mexanizmlarini joriy etish, suv xoʻjaligi obyektlaridan foydalanish ishlarining va sugʻoriladigan yerlarning meliorativ holatini yaxshilash tadbirlarining bajarilishini muvofiqlashtirish; qishloq xoʻjaligini, suv xoʻjaligini va oʻrmon xoʻjaligini rivojlantirish hududiy dasturlarini ishlab chiqish ishlarini tashkil etish, ushbu sohalarga tashqi va mahalliy investitsiyalarni jalb etish chora-tadbirlarini koʻrish; chorvachilik, parrandachilik va baliqchilikning ozuqa bazasini mustahkamlash, naslchilik ishlarini rivojlantirish, hayvonlarni sunʼiy urugʻlantirish xizmatlarini kengaytirish, zooveterinariya xizmati koʻrsatish tarmogʻini rivojlantirish ishlarini tashkil etish; ipakchilikning ozuqa bazasini kengaytirish va mustahkamlash, yuqori mahsuldor tut ipak qurtini yetishtirish, tirik pilla yetishtirishni koʻpaytirish; tabiiy resurslardan oqilona foydalanish va ularning saqlanishini taʼminlash chora-tadbirlarini amalga oshirish, tabiatni muhofaza qilish faoliyatining samaradorligini oshirish; qishloq xoʻjaligi mahsulotlarini tayyorlash, saqlash, dastlabki qayta ishlash korxonalarini tashkil etish va mahsulotlarni eksport qilish, shuningdek qishloqda ishlab chiqarish va bozor infratuzilmasi obyektlarini rivojlantirish chora-tadbirlarini amalga oshirish; g) iqtisodiy va ijtimoiy rivojlantirish, xizmatlar koʻrsatish va tadbirkorlik sohasida: iqtisodiy oʻsishning yuqori surʼatlarini taʼminlash maqsadida iqtisodiyotda tarkibiy oʻzgartirishlarni amalga oshirishga, amalga oshirilayotgan bozor islohotlarini chuqurlashtirishga, faol investitsiya siyosatini olib borishga, innovatsion rivojlanish mexanizmini izchil joriy etishga yoʻnaltirilgan aniq chora-tadbirlarni amalga oshirish, bandlikni, aholi daromadlari oʻsishini va hayoti darajasi oshishini taʼminlash; davlat va xoʻjalik boshqaruvi organlari hududiy boʻlinmalarining, shaharlar va tumanlar hokimliklarining, boshqa tashkilotlarning, birinchi navbatda, eksport tuzilmasida yuqori qoʻshilgan qiymatli tayyor mahsulotlar ulushini yanada koʻpaytirish hisobiga eksport salohiyatini oshirish boʻyicha mintaqaviy dasturlarni amalga oshirishga doir faoliyatini muvofiqlashtirish; mahalliy mahsulotlarning raqobatbardoshliligini oshirish va ularni jahon hamda mintaqa bozorlariga kiritish, mahalliy mahsulotlarni eksport qilishning koʻpaytirilishini ragʻbatlantirish va mahsulotlarning tarkibini takomillashtirish boʻyicha chora-tadbirlarni amalga oshirish; hududiy investitsiya dasturlari amalga oshirilishini, yangi ishlab chiqarishlarni qurish va oʻz vaqtida ishga tushirish hamda ishlayotgan ishlab chiqarishlarni modernizatsiyalashni taʼminlash, shuningdek ularni amalga oshirishga xorijiy investorlarni jalb etish ishlarini faol bajarish; xususiylashtirish jarayonlarini chuqurlashtirish va korxonalarning ustav kapitallaridagi davlat ulushi va aktivlarini xususiy investorlarga, shu jumladan xorijiy investorlarga sotish hisobiga respublika iqtisodiyotida xususiy mulkning darajasi va rolini oshirish; respublika iqtisodiyotini rivojlantirishning oʻrtacha va uzoq muddatli dasturlariga kiritilgan yirik investitsiya loyihalarini amalga oshirishga koʻmaklashish; ishlab chiqarish kuchlarini maqbul joylashtirish va yangi ish oʻrinlari tashkil etish hisobiga band boʻlmagan aholini, ayniqsa yoshlarni ishga joylashtirishni taʼminlash boʻyicha aniq chora-tadbirlarni amalga oshirish, aholining turmush darajasi va sifatini oshirish; qulay ishbilarmonlik muhitini shakllantirish, tadbirkorlikni jadal rivojlantirish, ularning moddiy va kredit resurslaridan foydalanishini kengaytirish, xususiy mulkning manfaatlarini, tadbirkorlik subyektlarining qonuniy huquqlari va kafolatlarini himoya qilish chora-tadbirlarini amalga oshirish; tibbiy xizmat koʻrsatish darajasini oshirish, onalar va bolalar sogʻligʻi muhofazasini taʼminlash, qishloq vrachlik punktlarining, diagnostika, perinatal va skrining-markazlarning moddiy-texnika bazasini rivojlantirish va mustahkamlash; iqtisodiyotda va ijtimoiy sohada islohotlarning strategik vazifalariga va ustuvor yoʻnalishlariga muvofiq ilmiy va texnologik salohiyatni yanada rivojlantirishga yoʻnaltirilgan chora-tadbirlarning, amalga oshirilayotgan ilmiy tadqiqotlar va texnologik ishlanmalarning darajasi, sifati va samaradorligini oshirish, ularning natijalaridan amalda keng foydalanish; davlat organlarida, iqtisodiyot tarmoqlari va sohalarida axborot-kommunikatsiya texnologiyalarini rivojlantirish hamda axborot xavfsizligini taʼminlash, shuningdek pochta va telekommunikatsiyalarni rivojlantirish, axborot faoliyati, arxiv ishi, intellektual mulk obyektlariga huquqlarni huquqiy muhofaza va himoya qilish samaradorligini oshirish; isteʼmol tovarlari, aholini isteʼmol tovarlari va pulli xizmatlar bilan taʼminlash boʻyicha marketing tadqiqotlari yuzasidan bozorlar, yarmarka va koʻrgazmalar faoliyatini muvofiqlashtirish; chakana va ulgurji savdoni, pulli xizmatlar koʻrsatish sohasini tashkil etish tizimini takomillashtirish, savdoni tashkil etish va xizmatlar koʻrsatishning yangi shakllari va usullarini keng joriy etish, tadbirkorlikni rivojlantirish, shuningdek savdo va xizmatlar koʻrsatishning normativ-huquqiy bazasini yanada takomillashtirish chora-tadbirlarini amalga oshirish; d) jamoat tashkilotlari va diniy tashkilotlar bilan aloqalar sohasida: mahalliy ijro etuvchi hokimiyat organlari bilan birgalikda vijdon erkinligi va diniy tashkilotlar toʻgʻrisidagi qonun hujjatlariga muvofiq ijtimoiy va diniy masalalarni hal etishda yagona siyosat olib borish; davlat organlarining viloyatda va Toshkent shahrida joylashgan jamoat tashkilotlari va diniy tashkilotlar bilan oʻzaro aloqasi va hamkorligini taʼminlash; qonun hujjatlarida belgilangan tartibda roʻyxatdan oʻtgan diniy tashkilotlarning manfaatlarini hisobga olish boʻyicha davlat siyosatini amalga oshirish; davlat organlarining jamoat tashkilotlari va diniy tashkilotlar bilan oʻzaro harakatlarini muvofiqlashtirish hamda vijdon erkinligi va diniy tashkilotlar toʻgʻrisidagi qonun hujjatlari ijrosini nazorat qilish; “Haj” va “Umra” tadbirlarini oʻtkazishda mahalliy davlat, jamoatchilik va diniy tashkilotlarning faoliyatini muvofiqlashtirish; maʼnaviy va milliy qadriyatlarga, xalqimizning diniy eʼtiqodlari va urf-odatlariga qarshi yoʻnaltirilgan mafkuraviy tahdidlarga qarshi samarali kurashish, yot gʻoyalarni tarqatishga qarshi kurash olib borish tadbirlari amalga oshirilishini taʼminlash; millatlararo totuvlikni va diniy bagʻri kenglikni taʼminlashda davlat organlarining jamoat tashkilotlari va diniy tashkilotlar bilan hamkorligini muvofiqlashtirish; millatlararo doʻstlik prinsiplarini qaror toptirishga, millatlararo munosabatlar madaniyatini rivojlantirishga yoʻnaltirilgan jamoatchilik tashabbuslarini ragʻbatlantirish, muvofiqlashtirish va taqdirlash chora-tadbirlarini koʻrish; Oʻzbekiston faxriylarining ijtimoiy faoliyatini qoʻllab-quvvatlash “Nuroniy” jamgʻarmasining, Oʻzbekiston “Mahalla” xayriya jamoat fondining va boshqa nodavlat notijorat tashkilotlarining mintaqaviy tuzilmalari faoliyatiga koʻmaklashish; e) Xotin-qizlar qoʻmitasi faoliyatini qoʻllab-quvvatlash sohasida: xotin-qizlarning huquqlarini himoya qilish, oilada, jamiyatda va davlat qurilishi vazifalarini hal etishda ularning rolini oshirish ishlarining holatini muntazam oʻrganish va baholash; xotin-qizlar bandligini taʼminlash, ularni ishga joylashtirishga har tomonlama koʻmaklashish, ayollar tadbirkorligining har xil shakllarini rivojlantirishni taʼminlash chora-tadbirlarini ishlab chiqish va qabul qilish; xotin-qizlarning huquq va manfaatlarini himoya qilish, onalik va bolalikni muhofaza qilish sohasida normativ-huquqiy hujjatlar bajarilishini taʼminlash; xotin-qizlarning ijtimoiy-siyosiy va ijtimoiy faolligini oshirishga yoʻnaltirilgan tadbirlarni tayyorlash va amalga oshirish, mamlakatning ijtimoiy, siyosiy hayotida, xalqaro xotin-qizlar harakatida ayollar nodavlat notijorat tashkilotlarining faol ishtirok etishiga koʻmaklashish. oilani mustahkamlash, ajrimlarning oldini olish, tugʻilish va nikohni oʻz vaqtida qayd etish, targʻibot va maʼrifat boʻyicha chora-tadbirlarni koʻrish boʻyicha amalga oshirilayotgan ishlarni muvofiqlashtirish hamda nazoratini olib borish; Hokimning oʻrinbosarlari qonun hujjatlariga va hokim tomonidan tasdiqlanadigan funksional vazifalar taqsimotiga muvofiq boshqa vazifalarni ham bajaradilar. 17. Hokimning yordamchisi: Oʻzbekiston Respublikasi Prezidenti va uning Administratsiyasining, Oʻzbekiston Respublikasi Oliy Majlisi palatalarining, Oʻzbekiston Respublikasi Vazirlar Mahkamasining bevosita hokimga yoʻllangan yozma topshiriqlari toʻgʻrisida oʻz vaqtida axborot berilishi yuzasidan tizimli nazoratni taʼminlaydi va hokimning rezolyutsiyasiga muvofiq uning ijrosini tashkil etadi; Oʻzbekiston Respublikasi Prezidenti va uning Administratsiyasi, Oʻzbekiston Respublikasi Oliy Majlisi palatalari, Oʻzbekiston Respublikasi Vazirlar Mahkamasining tegishli topshiriqlari bajarilishini nazorat qilish va tahlil etishni taʼminlaydi, topshiriqlarning bajarilishi va natijalari toʻgʻrisida hokimga axborot beradi; hokimning joriy ish rejalarini shakllantirishda ishtirok etadi va ularning ijrosini tashkil qiladi; hokimning nomiga tushgan xat-xabarlarni tahlil qiladi, puxta ekspertizadan oʻtkazadi, zaruriyat boʻlganda, boshqaruv apparatining tarkibiy boʻlinmalari bilan birgalikda tegishli topshiriqlarni (fishkalarni) tayyorlaydi, tegishli materiallar haqida hokimga axborot beradi va imzolangan topshiriqlarning belgilangan tartibda ijrochilarga yuborilishini tashkil etadi; jismoniy shaxslarning va yuridik shaxslar vakillarining hokim tomonidan qabul qilinishini tashkil etadi hamda jismoniy va yuridik shaxslarning ogʻzaki, yozma va elektron murojaatlarini koʻrib chiqish natijalari boʻyicha qabul qilingan topshiriqlarning bajarilishi yuzasidan nazoratni taʼminlaydi; hokim tomonidan yuklangan va funksional vazifalarda nazarda tutilgan boshqa funksiyalarni belgilangan tartibda amalga oshiradi. 19. Tashkiliy-nazorat guruhi: ijro intizomini mustahkamlash chora-tadbirlarini amalga oshiradi hamda davlat organlari va boshqa tashkilotlar tomonidan Oʻzbekiston Respublikasi qonunlari, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining hujjatlari va topshiriqlari, Oʻzbekiston Respublikasi Vazirlar Mahkamasining qarorlari, farmoyishlari va topshiriqlari, shuningdek xalq deputatlari Kengashi va hokimning hujjatlari bajarilishi holatini oʻrganish chora-tadbirlarini amalga oshiradi; belgilangan tartibda hokimlik ish rejasi loyihasini shakllantiradi, uning bajarilishi yuzasidan nazoratni tashkil etadi; boshqaruv apparati rahbarlari va mutaxassislarini qayta tayyorlash, ularning malakasini oshirish, ularni ragʻbatlantirish va ularga nisbatan intizomiy jazo choralarini qoʻllash toʻgʻrisidagi takliflarni hokimning koʻrib chiqishi uchun belgilangan tartibda kiritadi; tasdiqlangan lavozimlar nomenklaturasiga muvofiq kadrlarni tanlash, joy-joyiga qoʻyish, mutaxassislarni tayinlash va lavozimidan ozod qilish chora-tadbirlari kompleksini amalga oshiradi, koʻrib chiqilayotgan nomzodlarni har tomonlama oʻrganishni va ular boʻyicha ishonchli materiallar tayyorlanishini taʼminlaydi; kelgusida davlat va xoʻjalik boshqaruvi organlari hududiy boʻlinmalari, mahalliy ijro etuvchi hokimiyat organlarining rahbarlik lavozimlariga koʻtarish uchun boshqaruv kadrlari zaxirasini shakllantirish ishlarini tashkil etadi; davlat va xoʻjalik boshqaruvi organlari hududiy boʻlinmalarining, mahalliy ijro etuvchi hokimiyat organlarining boshqaruv kadrlari faoliyatining tizimli monitoringini olib boradi; boshqaruv kadrlarini hisobga olish, ularning shaxsiy hujjatlar yigʻmajildlarini shakllantirish va yuritish ishlarini tashkil qiladi; zaxiraga kiritilgan boshqaruv kadrlarining kasbiy bilimlarini doimiy takomillashtirish, malakasini oshirish va ularni qayta tayyorlash jarayonini tashkil qiladi; hokimlarning mutasaddilik qiladigan oʻrinbosarlari bilan birgalikda hokimlik apparati kadrlarini lavozimga tayinlash va lavozimdan ozod qilish boʻyicha takliflar tayyorlaydi; davlat va xoʻjalik boshqaruvi organlari hududiy boʻlinmalarining, mahalliy ijro etuvchi hokimiyat organlarining boshqaruv kadrlari va ularning zaxirasi toʻgʻrisidagi maʼlumotlar bazasini shakllantirishni va doimiy yangilab borishni taʼminlaydi; tashkiliy-kadrlar masalalari boʻyicha hokimning qarorlari va boshqa huquqiy hujjatlar loyihalarini tayyorlaydi, hokim rahbarligida oʻtkaziladigan yigʻilishlar, majlislar, uchrashuvlar va boshqa tadbirlarni tashkil etish chora-tadbirlarini koʻradi; Oʻzbekiston Respublikasi Prezidenti, Qonunchilik palatasi va xalq deputatlari mahalliy Kengashlari deputatlari saylovlarini, Oʻzbekiston Respublikasi referendumlarini tashkil etish va oʻtkazish boʻyicha tegishli saylov komissiyalariga yordam koʻrsatadi; fuqarolarning mahalla yigʻinlari raislari saylovlarini tashkil etish va oʻtkazishda hududiy davlat organlariga koʻmaklashadi; Oʻzbekiston Respublikasi Prezidenti Administratsiyasi, Oʻzbekiston Respublikasi Oliy Majlisi palatalari, Oʻzbekiston Respublikasi Vazirlar Mahkamasi bilan oʻzaro hamkorlik qiladi; Tashkiliy-nazorat guruhi toʻgʻrisidagi nizomga va hokimning qarorlariga muvofiq boshqa vakolatlarni amalga oshiradi. 20. Huquqni muhofaza qiluvchi organlar faoliyatini muvofiqlashtiruvchi, harbiy safarbarlik va favqulodda vaziyatlar masalalari guruhi: qonun hujjatlariga muvofiq harbiy safarbarlik va favqulodda vaziyatlar boʻyicha hokimlikka yuklangan vazifalarning amalga oshirilishini taʼminlaydi; mudofaa qudratini taʼminlash, harbiy xizmatga majbur shaxslarni hisobga olish chora-tadbirlarini amalga oshirish, bronga qoʻyish masalalari boʻyicha davlat va xoʻjalik boshqaruvi organlarining hududiy boʻlinmalari faoliyatini muvofiqlashtiradi; favqulodda vaziyatlarning oldini olish va ularning oqibatlarini tugatish, tabiiy ofatlar, epidemiyalar va boshqa ekstremal holatlarda tegishli organlarning ishlarini tashkil etadi va muvofiqlashtiradi; hokim tomonidan oʻtkaziladigan harbiy safarbarlik va favqulodda vaziyatlar masalalari boʻyicha yigʻilishlarning kun tartibi loyihalarini shakllantiradi, hokimga tasdiqlatadi va tegishli hujjatlarning tayyorlanishini taʼminlaydi; hokim tomonidan oʻtkaziladigan harbiy safarbarlik va favqulodda vaziyatlar masalalari boʻyicha yigʻilishlarni tashkil qiladi, topshiriqlarni umumlashtiradi, ularning bajarilishini nazorat qiladi, ularning bajarilishi va natijalari toʻgʻrisida hokimni belgilangan muddatlarda xabardor qiladi; Huquqni muhofaza qiluvchi organlar faoliyatini muvofiqlashtiruvchi, harbiy safarbarlik va favqulodda vaziyatlar masalalari guruhi toʻgʻrisidagi nizomga va hokimning qarorlariga muvofiq boshqa vakolatlarni amalga oshiradi. 22. Yuridik xizmat faoliyati Oʻzbekiston Respublikasi Prezidentining 2017-yil 19-yanvardagi PQ-2733-son qarori bilan tasdiqlangan Davlat organlari va tashkilotlarining yuridik xizmati toʻgʻrisidagi nizom talablariga muvofiq tashkil etiladi. 23. Axborot-tahlil guruhi: hokimlikning ish rejasi bajarilishi monitoringini tashkil etadi, Oʻzbekiston Respublikasi Vazirlar Mahkamasi bilan oʻzaro hamkorlik qiladi; ekspertiza natijalari boʻyicha hujjatlar loyihalari haqida hokimga axborot beradi, hokim tomonidan imzolangan hujjatlarga viza qoʻyadi va ularning chiqarilishini tashkil etadi; hokim tomonidan oʻtkaziladigan majlislarda, shu jumladan har haftalik apparat yigʻilishlari va turli komissiyalarning kun tartibi loyihalarini shakllantiradi, hokimga tasdiqlatadi va tegishli hujjatlar tayyorlanishini taʼminlaydi; hokim tomonidan oʻtkaziladigan majlislarni tashkil etadi, topshiriqlarni umumlashtiradi, ularning bajarilishini nazorat qiladi, hokimni ularning bajarilishi va natijalari toʻgʻrisida belgilangan muddatlarda xabardor qiladi; boshqaruv apparatining tarkibiy boʻlinmalari bilan birgalikda hokimning koʻrib chiqishi uchun axborot-maʼlumotnoma va boshqa materiallarni, shuningdek hokimning maʼruzalari va nutqlarini tayyorlaydi; xalq deputatlari Kengashi hamda hokimning hujjatlari loyihalarini ekspertizadan oʻtkazishni tashkil etish va sifatli tayyorlash boʻyicha hokimning oʻrinbosarlari bilan oʻzaro mustahkam hamkorlik qiladi; amalga oshirilayotgan xatti-harakatlar toʻgʻrisida jamoatchilikni darhol xabardor qilish hamda hokimlikning faoliyati matbuot, radio, televideniye va butunjahon Internet axborot tarmogʻida xolisona yoritilishi uchun boshqaruv apparatining ommaviy axborot vositalari bilan oʻzaro hamkorligini taʼminlaydi; xalq deputatlari Kengashining va hokimlikning faoliyatini yanada toʻliq va xolisona yoritish maqsadida milliy va xorijiy ommaviy axborot vositalari hamda jurnalistlar bilan oʻzaro hamkorlik qiladi; matbuot konferensiyalari, brifinglar oʻtkazish, intervyular olishni va hokimlikning rahbariyati va xodimlari bilan ommaviy axborot vositalari vakillarining boshqa uchrashuvlarini tashkil qiladi; xalq deputatlari Kengashining va hokimlikning faoliyati masalalari yuzasidan jamoatchilik fikrini hamda milliy va xorijiy ommaviy axborot vositalari nuqtai nazarini oʻrganish boʻyicha tahliliy ishlarni amalga oshiradi, hokimlik rahbariyatiga axborot berish uchun matbuotda eʼlon qilingan dolzarb materiallar sharhlarini tayyorlaydi; ommaviy axborot vositalari bilan axborot-maʼlumotnomalarni eʼlon qilish ishlarini amalga oshirish uchun xalq deputatlari Kengashi va hokimlik faoliyati toʻgʻrisidagi tahliliy, statistik va boshqa materiallar maʼlumotlarining tizimlashtirilgan bankini tashkil qiladi; Axborot-tahlil guruhi toʻgʻrisidagi nizomga va hokimning qarorlariga muvofiq boshqa vakolatlarni amalga oshiradi. 24. Ishlar boshqarmasi: boshqarma apparati faoliyatini tashkiliy-texnik jihatdan taʼminlashni, axborot-kommunikatsiya texnologiyalarini joriy etish yoʻli bilan ishlar sifatini yaxshilashni amalga oshiradi; tasdiqlangan normativ-huquqiy hujjatlarga muvofiq ish yuritish va arxiv ishlarini tashkil etishni taʼminlaydi, tushadigan xat-xabarlarni qabul qilish, roʻyxatdan oʻtkazish, hisobga olish, taqsimlash va mansubligiga koʻra yuborishni, chiquvchi xat-xabarlarni qabul qilish va joʻnatishni tashkil qiladi; hokimning hujjatlarini roʻyxatdan oʻtkazish, hisobga olish, rasmiylashtirish, koʻpaytirishni va shu jumladan elektron pochta orqali joʻnatishni taʼminlaydi; hokimning yordamchisi va hokim oʻrinbosarlarining kotibiyatlari bilan birgalikda jismoniy va yuridik shaxslarning murojaatlarini belgilangan tartibda koʻrib chiqishni tashkil qiladi; boshqa tarkibiy boʻlinmalar bilan birgalikda xalq deputatlari Kengashi sessiyalariga va boshqa yigʻilishlarga texnik xizmat koʻrsatishni tashkil qiladi; hokimlikning faoliyatini moliyaviy-xoʻjalik va moddiy-texnik taʼminlashni tashkil qiladi, hokimlik xodimlari uchun zarur shart-sharoitlarni yaratish tadbirlarini amalga oshiradi, moliya intizomiga rioya etilishi yuzasidan nazoratni amalga oshiradi; maxfiylik rejimini va davlat sirlari hisoblanadigan maʼlumotlarni yoki qonun bilan qoʻriqlanadigan boshqa sirlarni himoya qilishni taʼminlaydi; Ishlar boshqarmasi toʻgʻrisidagi nizomga va hokimning qarorlariga muvofiq boshqa vakolatlarni amalga oshiradi. 25. Hokim oʻrinbosarining kotibiyati: oʻziga yuklangan vazifalar va funksiyalarni bajarish boʻyicha hokim oʻrinbosari ishlarini tashkil qiladi; hokimlikka kiritilgan takliflarning hamda kotibiyat yuritishi sohasiga kiruvchi masalalar boʻyicha hokimning hujjatlari loyihalari koʻrib chiqilishini taʼminlaydi, ularning ekspert jihatdan ishlab chiqilishini, qabul qilingan hujjatlarning bajarilishini nazorat qiladi; tizimli monitoring tashkil etilishini va tegishli tarmoqlar hamda sohalarda iqtisodiy islohotlarning holati va natijadorligi toʻgʻrisidagi maʼlumotlar banki shakllantirilishini, shuningdek muammoli masalalarni hal etish boʻyicha amaliy chora-tadbirlar ishlab chiqilishi va amalga oshirilishini, tarmoqlarni rivojlantirishning istiqbolli vazifalari amalga oshirilishini taʼminlaydi; hokim va/yoki uning oʻrinbosari tomonidan oʻtkaziladigan majlislar, shu jumladan har haftalik apparat yigʻilishlari va turli komissiyalar majlislari materiallari tayyorlanishini va ularda qabul qilingan qarorlar rasmiylashtirilishini taʼminlaydi; Hokim oʻrinbosari kotibiyati toʻgʻrisidagi nizomga va hokimning qarorlariga muvofiq boshqa vakolatlarni amalga oshiradi. 26. Tadbirkorlik va ishbilarmonlik muhitini rivojlantirish guruhi: biznesni yuritish, shu jumladan biznesni roʻyxatdan oʻtkazish, yer uchastkalari berish, koʻchmas mulkka boʻlgan huquqlarni davlat roʻyxatidan oʻtkazish, muhandislik-kommunikatsiya tarmoqlariga ulanish, tashqi iqtisodiy faoliyatni amalga oshirish va shu kabilar boʻyicha xalqaro tashkilotlarning tadqiqotlari doirasida baholanadigan tadbirkorlik faoliyati sohasidagi qonun hujjatlari normalari va talablarining amalda joriy etilishi monitoringini olib boradi va chuqur tahlil qiladi; Davlat xizmatlari markazlarining va davlat xizmatlari koʻrsatuvchi boshqa vakolatli organlarning faoliyatini, shuningdek davlat organlari bilan tadbirkorlik subyektlari oʻrtasidagi oʻzaro munosabatlarning bevosita aloqasiz shakllarini joriy etishning holatini tahlil qiladi; ishbilarmonlik muhiti indikatorlarini baholash va tadbirkorlik subyektlari oʻrtasida oʻtkazilgan soʻrovlar natijalari asosida tadbirkorlik va ishbilarmonlik muhitini rivojlantirish yuzasidan koʻrilayotgan chora-tadbirlarning natijadorligi toʻgʻrisidagi tahliliy materiallarni tayyorlaydi va keyinchalik ularni Oʻzbekiston Respublikasi Iqtisodiyot vazirligiga kiritadi; hududda ishbilarmonlik muhitini yanada yaxshilashga, shuningdek tadbirkorlik subyektlarining huquqiy kafolatlarini mustahkamlashga hamda kichik va xususiy tadbirkorlikni yanada rivojlantirishni ragʻbatlantirishga yoʻnaltirilgan normativ-huquqiy hujjatlarni takomillashtirishga doir takliflarni ishlab chiqadi; tadbirkorlikni rivojlantirishdagi eng muhim muammolar boʻyicha seminarlar va davra suhbatlarini muntazam oʻtkazish, shuningdek tadbirkorlikni qoʻllab-quvvatlash yuzasidan koʻrilayotgan chora-tadbirlarning samaradorligi toʻgʻrisidagi materiallarni ommaviy axborot vositalarida eʼlon qilish yoʻli bilan tadbirkorlik subyektlari orasida axborot va tushuntirish ishlarini tashkil etadi. Tadbirkorlik va ishbilarmonlik muhitini rivojlantirish guruhi toʻgʻrisidagi nizomga va hokimning qarorlariga muvofiq boshqa vakolatlarni amalga oshiradi. 27. Boshqaruv apparati tarkibiy boʻlinmasining rahbari (kotibiyat mudiri, guruh rahbari va boshqalar): tarkibiy boʻlinmaga bevosita rahbarlik qiladi, oʻz oʻrinbosarlarining (mutaxassislarning) ishlarini tashkil qiladi hamda boʻlinmaga yuklangan vazifalar va funksiyalarning bajarilishi yuzasidan shaxsan javob beradi; kiritilgan takliflar va hujjatlar loyihalarini koʻrib chiqishda davlat prinsiplariga qatʼiy rioya qilinishini taʼminlaydi, ularning ekspert jihatidan ishlab chiqilishini tashkil qiladi va tayyorlangan hujjatlar loyihalariga viza qoʻyadi. Tegishli hujjatlar qabul qilingandan keyin ularning bajarilishi yuzasidan tizimli nazoratni taʼminlaydi; tasdiqlangan tuzilmaga va shtatlar roʻyxatiga muvofiq lavozimga tavsiya etilayotgan nomzodlar, mutaxassislarning kasbiy darajasini va ish malakasini oshirish, ularni ragʻbatlantirish va ularga jazo choralari koʻrish boʻyicha takliflarni puxta ishlab chiqadi va kiritadi; oʻrinbosarlar (mutaxassislar) oʻrtasida vazifalar taqsimotini, shuningdek boʻlinmaning yarim yillik ish rejasi loyihasini ishlab chiqadi va tasdiqlashga kiritadi, mutaxassislarning ish rejalarini tasdiqlaydi; hokim yoki uning oʻrinbosari oʻtkazadigan yigʻilishlarda, shu jumladan har haftalik apparat yigʻilishlarida va komissiyalar majlislarida, shuningdek kotibiyatning ish yuritish sohasiga kiruvchi masalalar boʻyicha oʻtkaziladigan boshqa yigʻilishlarda qatnashadi; ish yuritishni belgilangan tartibda olib borishni taʼminlaydi, chiquvchi xat-xabarlarni imzolaydi. 28. Bosh mutaxassis (yetakchi mutaxassis, I toifali mutaxassis): funksional vazifalarga muvofiq takliflar va hujjatlar loyihalarining sifatli ishlab chiqilishi, ishonchliligi va oʻz vaqtida tayyorlanishi hamda funksional vazifalarga muvofiq topshiriqlar va qabul qilingan hujjatlarning bajarilishi yuzasidan nazoratning taʼminlanishi uchun shaxsan javob beradi; tegishli davlat organlari va boshqa tashkilotlar tomonidan taqdim etilgan takliflarni va hujjatlar loyihalarini har tomonlama tahlil qiladi, ular boʻyicha tahliliy materiallarni va ekspert takliflarni tayyorlaydi, shuningdek ularning qonun hujjatlarida belgilangan tartibda zarur tarzda kelishilishini taʼminlaydi; materiallar va hujjatlar loyihalari toʻgʻrisida kotibiyat mudiriga, shuningdek belgilangan tartibda hokimning oʻrinbosariga axborot beradi; qabul qilingan hujjatlar boʻyicha nazorat rejasini yoki tashkiliy chora-tadbirlarni ishlab chiqadi va belgilangan tartibda tasdiqlash uchun kiritadi, iqtisodiyotning tegishli tarmoqlari va sohalari boʻyicha — Oʻzbekiston Respublikasi qonunlari, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining hujjatlari va topshiriqlari, Oʻzbekiston Respublikasi Vazirlar Mahkamasining qarorlari, farmoyishlari va topshiriqlari, xalq deputatlari Kengashi va hokimning hujjatlari bajarilishini tahlil qiladi; tegishli funksional masalalar va hujjatlar boʻyicha tizimlashtirilgan maʼlumotlar bazasi shakllantirilishi va yuritilishini, uning muntazam ravishda yangilanishini tashkil etadi; davlat va xoʻjalik boshqaruvi organlarining tegishli hududiy boʻlinmalari, shaharlar va tumanlar hokimliklari apparatlarining tarkibiy boʻlinmalari (iqtisodiy, moliyaviy va huquqiy xizmatlar) ishlarining holati va natijadorligini doimiy ravishda oʻrganadi, ular faoliyati samaradorligini oshirish yuzasidan takliflar kiritadi; hokim va/yoki uning oʻrinbosari tomonidan oʻtkaziladigan majlislarda, shu jumladan har haftalik apparat yigʻilishlarida va oʻziga biriktirilgan masalalar boʻyicha har xil komissiyalar majlislarida belgilangan tartibda ishtirok etadi; tegishli boʻlinmalar toʻgʻrisidagi nizomga va funksional vazifalarga muvofiq boshqa funksiyalarni amalga oshiradi. 29. Boshqaruv apparati boshqa tarkibiy boʻlinmalari rahbarlari va mutaxassislarining vazifalari va funksiyalari tegishli tarkibiy boʻlinmalar toʻgʻrisidagi nizomlarda va hokim tomonidan tasdiqlanadigan funksional vazifalarni taqsimlashda belgilanadi. 30. Boshqaruv apparatini saqlash va moddiy-texnika jihatidan taʼminlash belgilangan tartibda amalga oshiriladi. 1. Ushbu Namunaviy nizom “Mahalliy davlat hokimiyati toʻgʻrisida”gi Oʻzbekiston Respublikasi Qonuniga, Oʻzbekiston Respublikasi Prezidentining “Hududiy davlat boshqaruvi organlari tuzilmasini takomillashtirish toʻgʻrisida” 2016-yil 24-fevraldagi PQ–2497-son qaroriga muvofiq viloyat markazlari boʻlgan shaharlar va viloyatga boʻysunuvchi shaharlar hokimliklari boshqaruv apparatlarining (keyingi oʻrinlarda boshqaruv apparati deb ataladi) vazifalari, funksiyalari, huquqlari, masʼuliyati hamda ularning faoliyatini tashkil etish tartibini belgilaydi. 2. Boshqaruv apparati oʻz faoliyatida Oʻzbekiston Respublikasi Konstitutsiyasiga, “Mahalliy davlat hokimiyati toʻgʻrisida”gi Oʻzbekiston Respublikasi Qonuniga va Oʻzbekiston Respublikasining boshqa qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Oʻzbekiston Respublikasi Vazirlar Mahkamasining qarorlari va farmoyishlariga, boshqa qonun hujjatlariga, xalq deputatlari Kengashi va hokimning hujjatlariga, shuningdek ushbu Nizomga amal qiladi. 3. Boshqaruv apparati hokimlik faoliyatini axborot-tahliliy, huquqiy, tashkiliy-texnik va moliyaviy-xoʻjalik jihatidan taʼminlaydi, hokimning hujjatlari loyihalarini tayyorlaydi, ularni amalga oshirish yuzasidan amaliy chora-tadbirlarni ishlab chiqadi va ijroni muntazam ravishda tekshiradi. 4. Boshqaruv apparati oʻz faoliyatini hokimning rahbarligida amalga oshiradi. 5. Boshqaruv apparati oʻziga yuklangan vazifalar va funksiyalarni bajarishda Qoraqalpogʻiston Respublikasi Joʻqorgʻi Kengesi va Vazirlar Kengashi hamda tegishli viloyat hokimligi apparatlari, shuningdek davlatning boshqa organlari va boshqa tashkilotlar bilan oʻzaro hamkorlik qiladi. 6. Quyidagilar boshqaruv apparatining vazifalari hisoblanadi: hokimning Oʻzbekiston Respublikasi Konstitutsiyasida, Oʻzbekiston Respublikasining “Mahalliy davlat hokimiyati toʻgʻrisida”gi Qonunida, Oʻzbekiston Respublikasining boshqa qonunlarida, Oʻzbekiston Respublikasi Prezidentining farmonlari, qarorlari va farmoyishlarida, Oʻzbekiston Respublikasi Vazirlar Mahkamasining qarorlari va farmoyishlarida, Qoraqalpogʻiston Respublikasi Joʻqorgʻi Kengesi va tegishli xalq deputatlari viloyat Kengashining qarorlarida belgilangan vakolatlari amalga oshirilishini davlat organlari va boshqa tashkilotlar bilan birgalikda taʼminlash; shaharni ijtimoiy-iqtisodiy rivojlantirish tendensiyalarini kompleks tahlil qilish, asosiy iqtisodiy koʻrsatkichlar dinamikasini, tarkibiy va institutsional oʻzgartirishlarni, shahar budjeti ijrosining tizimli monitoringini olib borish; Oʻzbekiston Respublikasi Prezidenti tomonidan belgilanadigan muhim ustuvor vazifalarga muvofiq shaharni kompleks rivojlantirish boʻyicha takliflarni ishlab chiqish; shaharda iqtisodiyotda, eng avvalo, sanoatda tarkibiy oʻzgartirishlar amalga oshirilishini taʼminlash; tadbirkorlikni jadal rivojlantirishni taʼminlash, xususiy mulk manfaatlarini himoya qilish hamda tadbirkorlik subyektlarining qonuniy huquqlarini va kafolatlarini taʼminlash yuzasidan hududiy boshqaruv organlari masʼuliyatini oshirish boʻyicha tizimli ishlarni tashkil etish; shaharni ijtimoiy-iqtisodiy rivojlantirish dasturlari, hududiy investitsiya dasturlari, ishlab chiqarishlarni modernizatsiyalash, texnik yangilash va texnologik jihatdan qayta jihozlash dasturlari, mahalliylashtirish dasturi, muhandislik-kommunikatsiya va yoʻl-transport infratuzilmasini rivojlantirish va modernizatsiyalash dasturlari, shuningdek boshqa hududiy dasturlar amalga oshirilishining monitoringini olib borishning samarali tizimini yaratish; shahar iqtisodiyotining raqobatbardoshligini tubdan oshirish, eksport qiluvchi korxonalarni qoʻllab-quvvatlashni kuchaytirish, fermer xoʻjaliklari, xususiy tadbirkorlik subyektlarining eksportdagi ishtirokini har tomonlama ragʻbatlantirish boʻyicha amaliy chora-tadbirlarni ishlab chiqish va ularni amalga oshirishni tashkil etish; aholi bandligini taʼminlash boʻyicha kompleks chora-tadbirlarni amalga oshirish, hududiy boshqaruv organlarining, boshqa tashkilotlarning yangi ish oʻrinlari yaratish, ijtimoiy sohani rivojlantirish, aholining turmush darajasi va sifatini yanada oshirishga doir ishlarini muvofiqlashtirish; qonuniylikni, huquq-tartibotni va xavfsizlikni taʼminlash, fuqarolarning huquq va erkinliklarini himoya qilish, tabiiy ofatlar, epidemiya va boshqa ekstremal holatlar oqibatlarini bartaraf etish bilan bogʻliq chora-tadbirlar amalga oshirilishini tashkil etish; rivojlantirishning maqsadli davlat dasturlari amalga oshirilishi, Oʻzbekiston Respublikasi qonunlari, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining farmonlari, qarorlari va farmoyishlari, Oʻzbekiston Respublikasi Vazirlar Mahkamasining qarorlari, Qoraqalpogʻiston Respublikasi Joʻqorgʻi Kengesi va Vazirlar Kengashi hamda tegishli xalq deputatlari Kengashi va hokimning qarorlari bajarilishini tashkil etish; hokimning hujjatlari loyihalarini har tomonlama iqtisodiy, moliyaviy va huquqiy jihatdan ishlab chiqish, shu jumladan ularning ayrim tarmoqlarga va umuman shaharni ijtimoiy-iqtisodiy rivojlantirishga qisqa muddatli va uzoq muddatli taʼsirini kompleks baholash; hududda aholini jamoaviy va adaptiv sport turlariga jalb qilish, ushbu sohada faollik koʻrsatgan shaxslarni har tomonlama ragʻbatlantirish boʻyicha amaliy chora-tadbirlarni ishlab chiqish va ularni amalga oshirishni tashkil etish. 7. Boshqaruv apparati oʻziga yuklangan vazifalarni bajarish uchun quyidagi funksiyalarni amalga oshiradi: Oʻzbekiston Respublikasi Konstitutsiyasi, “Mahalliy davlat hokimiyati toʻgʻrisida”gi Oʻzbekiston Respublikasi Qonuni, boshqa qonunlar, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining hujjatlari va topshiriqlari, Oʻzbekiston Respublikasi Vazirlar Mahkamasining qarorlari va topshiriqlari, Qoraqalpogʻiston Respublikasi Joʻqorgʻi Kengesi hamda tegishli xalq deputatlari viloyat Kengashining qarorlari va topshiriqlarida hokimlikka yuklangan vazifalarni bajarish yuzasidan aniq chora-tadbirlarni ishlab chiqadi va amalga oshiradi; Qoraqalpogʻiston Respublikasi Vazirlar Kengashi Raisi, viloyatlar hokimi va uning oʻrinbosarlarining topshiriqlari va qarorlari boʻyicha tegishli tahliliy, maʼlumotnoma, statistik materiallar va takliflarni umumlashtiradi va tayyorlaydi, shuningdek hokim tomonidan koʻrib chiqilishi talab etiladigan masalalarni har tomonlama ishlab chiqadi; Qoraqalpogʻiston Respublikasi Vazirlar Kengashiga va viloyat hokimligiga koʻrib chiqish uchun kiritiladigan normativ-huquqiy va boshqa hujjatlar, hokim tomonidan qabul qilinadigan qarorlar loyihalari har tomonlama iqtisodiy, moliyaviy va huquqiy jihatdan ishlab chiqilishini taʼminlaydi; davlat organlari va boshqa tashkilotlar tomonidan Oʻzbekiston Respublikasi qonunlari, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining farmonlari, qarorlari va farmoyishlari, Oʻzbekiston Respublikasi Vazirlar Mahkamasining qarorlari, Qoraqalpogʻiston Respublikasi Joʻqorgʻi Kengesi va Vazirlar Kengashining hamda tegishli xalq deputatlari viloyat Kengashining qarorlari bajarilishi yuzasidan tizimli nazoratni tashkil etadi, ularning bajarilishini taʼminlash boʻyicha tashkiliy chora-tadbirlarni va nazorat rejalarini ishlab chiqadi; muammoli masalalarni hal qilish hamda shaharni, shuningdek iqtisodiyot tarmoqlari va sohalarini rivojlantirishning istiqbolli vazifalarini amalga oshirish yuzasidan takliflar va aniq chora-tadbirlarni ishlab chiqadi hamda hokim va uning oʻrinbosarlariga taqdim etadi; iqtisodiyot va ijtimoiy sohaning muhim ustuvor vazifalari, davlat dasturlari amalga oshirilishi, Oʻzbekiston Respublikasi qonunlari, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining farmonlari, qarorlari, farmoyishlari va topshiriqlari, Vazirlar Mahkamasining qarorlari, Qoraqalpogʻiston Respublikasi Joʻqorgʻi Kengesi va Vazirlar Kengashining, xalq deputatlari viloyat Kengashi va hokimlikning qarorlari bajarilishi boʻyicha tegishli tizimlangan maʼlumotlar bazasini shakllantiradi va yuritadi; hokim va uning oʻrinbosarlari ishtirokida oʻtkaziladigan yigʻilishlar va boshqa tadbirlar oʻtkazilishini taʼminlaydi, qabul qilingan qarorlar amalga oshirilishini nazorat qiladi; hokimlikning komissiyalari hamda boshqa ishchi organlari ishlarini tashkil etadi, ular tomonidan qabul qilingan qarorlarning bajarilishini muvofiqlashtiradi va nazorat qiladi; hokimlikning ish rejasini ishlab chiqadi va amalga oshiradi, Qoraqalpogʻiston Respublikasi Joʻqorgʻi Kengesi va Vazirlar Kengashi hamda viloyat hokimligi apparatlari bilan oʻzaro hamkorlik qiladi; jismoniy va yuridik shaxslarning murojaatlarini “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasi Qonuni talablariga muvofiq koʻrib chiqadi; maxfiylik rejimini, davlat siri boʻlgan maʼlumotlar hamda qonun bilan muhofaza qilinadigan boshqa sirlarning himoya qilinishini taʼminlaydi; hokimlikning faoliyati toʻgʻrisida belgilangan tartibda jamoatchilikni xabardor qilishni tashkil etadi. Boshqaruv apparati qonun hujjatlariga muvofiq boshqa funksiyalarni ham bajaradi. 8. Boshqaruv apparati oʻziga yuklangan vazifalar va funksiyalarni bajarish uchun quyidagi huquqlarga ega: hokimlikda koʻrib chiqiladigan masalalarni tahlil qilish va ishlab chiqish uchun zarur boʻlgan materiallar va maʼlumotlarni davlat va xoʻjalik boshqaruvi organlarining hududiy boʻlinmalaridan, boshqa tashkilotlardan belgilangan tartibda soʻrash va olish; zarurat boʻlganda, hokimlikda koʻrib chiqiladigan masalalarni ishlab chiqish, axborot va tahliliy materiallarni, shuningdek xalq deputatlari Kengashi va hokimning hujjatlari va qarorlari loyihalarini tayyorlash uchun davlat va xoʻjalik boshqaruvi organlarining hududiy boʻlinmalarining, boshqa tashkilotlarning rahbarlari va xodimlarini belgilangan tartibda taklif etish, ushbu maqsadlar uchun vaqtinchalik ekspert guruhlari tashkil etish; davlat va xoʻjalik boshqaruvi organlarining hududiy boʻlinmalaridan, boshqa tashkilotlardan ular tomonidan kiritilgan xalq deputatlari shahar Kengashi va hokimning hujjatlari va qarorlari loyihalarini puxta qayta ishlashni belgilangan tartibda talab qilish; davlat va xoʻjalik boshqaruvi organlarining hududiy boʻlinmalari, boshqa tashkilotlar rahbarlari va xodimlari ishtirokida hududni ijtimoiy-iqtisodiy rivojlantirish masalalari koʻrib chiqilishini va muhokama qilinishini tashkil etish; davlat va xoʻjalik boshqaruvi organlarining hududiy boʻlinmalari, boshqa tashkilotlar rahbarlariga tezkorlik bilan hal etishni talab qiladigan hamda boshqaruv apparatiga yuklangan vazifalar va funksiyalarni bajarish bilan bogʻliq boʻlgan masalalar boʻyicha belgilangan tartibda topshiriqlar berish; normativ-huquqiy hujjatlarni va boshqa hujjatlarni, shuningdek hokim va uning oʻrinbosarlarining topshiriqlarini bajarish boʻyicha davlat va xoʻjalik boshqaruvi organlari hududiy boʻlinmalarining, boshqa tashkilotlarning ishlarini belgilangan tartibda oʻrganish va tekshirish. 9. Boshqaruv apparati: oʻziga yuklangan vazifalar va funksiyalarning sifatli va oʻz vaqtida bajarilishi; Oʻzbekiston Respublikasi Prezidentining hujjatlari va topshiriqlariga, Oʻzbekiston Respublikasi Oliy Majlisi palatalari va Oʻzbekiston Respublikasi Vazirlar Mahkamasining hujjatlariga, shuningdek Oʻzbekiston Respublikasi Prezidenti Administratsiyasi va Oʻzbekiston Respublikasi Oliy Majlisi palatalari apparatlari, Oʻzbekiston Respublikasi Vazirlar Mahkamasi, Qoraqalpogʻiston Respublikasi Joʻqorgʻi Kengesi va Vazirlar Kengashi, tegishli xalq deputatlari Kengashi va viloyat hokimligi topshiriqlariga muvofiq takliflar va hujjatlar loyihalarining har tomonlama va oʻz vaqtida tayyorlanishi; ijtimoiy-iqtisodiy rivojlantirish tendensiyalarining, iqtisodiyot tarmoqlari va sohalarida iqtisodiy islohotlar amalga oshirilishining tizimli monitoringi olib borilishi, hokimning koʻrib chiqishi va qaror qabul qilishini talab etuvchi muammoli masalalar sabablarining oʻz vaqtida aniqlanishi va takliflar tayyorlanishi; davlat organlari va boshqa tashkilotlar tomonidan shahar hokimligiga kiritiladigan takliflar va hujjatlarni sifatli va oʻz vaqtida ishlab chiqishning tashkil etilishi, ularning iqtisodiy, moliyaviy va huquqiy ekspertizadan oʻtkazilishi, shuningdek asoslangan xulosalar tayyorlanishi; Qoraqalpogʻiston Respublikasi Joʻqorgʻi Kengesi va Vazirlar Kengashiga, xalq deputatlari Kengashiga va viloyat hokimligiga koʻrib chiqish uchun kiritiladigan hujjatlar va takliflar loyihalarini ishlab chiqish va ekspertizadan oʻtkazishning sifati, shuningdek kiritilgan loyihalar hamda qabul qilingan qarorlar amalga oshirilishining ijtimoiy-iqtisodiy oqibatlari; Oʻzbekiston Respublikasi Prezidentining “Oʻzbekiston Respublikasi Prezidentining hujjatlari va topshiriqlari samarali va natijali ijro etilishi, shuningdek ijro intizomi mustahkamlanishi uchun Oʻzbekiston Respublikasi Prezidenti Davlat maslahatchilarining, Vazirlar Mahkamasi va uning komplekslari, davlat va xoʻjalik boshqaruvi organlari hamda barcha darajalardagi hokimliklar rahbarlarining shaxsiy javobgarligi toʻgʻrisida” 2017-yil 11-apreldagi PQ-2881-son qarori va Oʻzbekiston Respublikasi Vazirlar Mahkamasining “Ijro intizomini mustahkamlash chora-tadbirlari toʻgʻrisida” 1999-yil 12-yanvardagi 12-son qaroriga muvofiq ijro intizomi taʼminlanishi; Oʻzbekiston Respublikasi qonunlari, Oʻzbekiston Respublikasi Oliy Majlisi palatalari qarorlari, Oʻzbekiston Respublikasi Prezidentining farmonlari, qarorlari, farmoyishlari va topshiriqlari, Oʻzbekiston Respublikasi Vazirlar Mahkamasining qarorlari va farmoyishlari, Qoraqalpogʻiston Respublikasi Joʻqorgʻi Kengesi va Vazirlar Kengashining, tegishli xalq deputatlari Kengashi va viloyat hokimligining qarorlari, shuningdek hokimlik rahbariyati topshiriqlarining davlat organlari va boshqa tashkilotlar tomonidan bajarilishi holatining oʻz vaqtida oʻrganilishi uchun javob beradi. 10. Boshqaruv apparatining tuzilmasi hokimning yordamchisi, iqtisodiyot va hududlarni kompleks rivojlantirish boʻlimi, tashkiliy-nazorat guruhi, safarbarlik ishlari va favqulodda vaziyatlar boʻyicha mutaxassis, sohalar boʻyicha bosh va yetakchi mutaxassislar, Bolalarni himoya qilish shuʼbasi, yurist, buxgalteriya va kanselyariyadan iborat boʻladi. Boshqaruv apparatining tuzilmasi va xodimlarining cheklangan soni Oʻzbekiston Respublikasi Prezidentining “Hududiy davlat boshqaruvi organlari tuzilmasini takomillashtirish toʻgʻrisida” 2016-yil 24-fevraldagi PQ-2497-son qarori talablariga muvofiq belgilanadi. 11. Boshqaruv apparatining ishlari hokim tomonidan tasdiqlanadigan Boshqaruv apparati toʻgʻrisidagi nizomga va xodimlarning funksional vazifalariga, ushbu nizomga, Ish yuritish boʻyicha yoʻriqnomaga, shuningdek tashkiliy-nazorat guruhi toʻgʻrisidagi nizomlarga muvofiq tashkil etiladi. 12. Hokimning yordamchisi, tashkiliy-nazorat guruhi, safarbarlik ishlari va favqulodda vaziyatlar boʻyicha mutaxassis, Bolalarni himoya qilish shuʼbasi, yurist, buxgalteriya va kanselyariya oʻz faoliyatida hokimga boʻysunadi. Sohalar boʻyicha mutaxassislar oʻz faoliyatida hokimga va oʻzlari masʼul boʻlgan sohaga koʻra hokimning tegishli oʻrinbosarlariga boʻysunadi. 13. Tashkiliy-nazorat guruhi rahbari qonun hujjatlarida belgilangan tartibda hokimning qarori bilan lavozimga tayinlanadi va lavozimdan ozod etiladi. Hokimning yordamchisi va boshqaruv apparatining boshqa xodimlari hokimning qarori bilan lavozimga tayinlanadi va lavozimdan ozod etiladi. 14. Tashkiliy-nazorat guruhi, buxgalteriya va kanselyariya toʻgʻrisidagi nizomlar, shuningdek ular xodimlarining, hokim yordamchisining, safarbarlik tayyorgarligi va favqulodda vaziyatlar boʻyicha mutaxassis, bolalar masalalari boʻyicha komissiyaning masʼul kotibi, tegishli sohalar boʻyicha bosh va yetakchi mutaxassislar va yuristning funksional vazifalari hokim tomonidan tasdiqlanadi. 15. Boshqaruv apparati ishlari Oʻzbekiston Respublikasi Konstitutsiyasiga, “Mahalliy davlat hokimiyati toʻgʻrisida”gi Oʻzbekiston Respublikasi Qonuniga, boshqa qonunlarga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari, farmoyishlari va topshiriqlariga, Vazirlar Mahkamasi va uning Rayosatining qarorlariga, Oʻzbekiston Respublikasining Bosh vaziri va uning oʻrinbosarlarining topshiriqlariga, Qoraqalpogʻiston Respublikasi Joʻqorgʻi Kengesi va Vazirlar Kengashi, tegishli xalq deputatlari Kengashi va viloyatlar hokimliklari qarorlariga, hokimning va uning oʻrinbosarlarining topshiriqlariga muvofiq, shuningdek hokimlik, tarkibiy boʻlinmalar, ularning rahbarlari va mutaxassislarining ish rejalari asosida tashkil etiladi. 17. Tashkiliy-nazorat guruhi: ijro intizomini mustahkamlash chora-tadbirlarini amalga oshiradi hamda davlat organlari va boshqa tashkilotlar tomonidan Oʻzbekiston Respublikasi qonunlari, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining farmonlari, qarorlari, farmoyishlari va topshiriqlari, Vazirlar Mahkamasining qarorlari, Qoraqalpogʻiston Respublikasi Joʻqorgʻi Kengesi va Vazirlar Kengashi, tegishli xalq deputatlari Kengashi va viloyatlar hokimliklari, shuningdek xalq deputatlari shahar Kengashi va hokimning hujjatlari va qarorlari bajarilishini nazorat qiladi; belgilangan tartibda Hokimlik ish rejasi loyihasini shakllantiradi, uning bajarilishi yuzasidan nazoratni tashkil etadi; boshqaruv apparati rahbarlari va mutaxassislarini qayta tayyorlash, ularning malakasini oshirish, ularni ragʻbatlantirish va ularga nisbatan intizomiy jazo choralarini qoʻllash toʻgʻrisidagi takliflarni hokimning koʻrib chiqishi uchun belgilangan tartibda kiritadi; tasdiqlangan lavozimlar nomenklaturasiga muvofiq kadrlarni tanlash, joy-joyiga qoʻyish, mutaxassislarni lavozimga tayinlash va lavozimdan ozod qilish chora-tadbirlari kompleksini amalga oshiradi, koʻrib chiqilayotgan nomzodlar boʻyicha materiallarni har tomonlama oʻrganishni va ishonchli materiallar tayyorlashni taʼminlaydi; kelgusida davlat va xoʻjalik boshqaruvi organlari hududiy boʻlinmalari, mahalliy ijro etuvchi hokimiyat organlarining rahbarlik lavozimlariga koʻtarish uchun boshqaruv kadrlari zaxirasini shakllantirish ishlarini tashkil etadi; davlat va xoʻjalik boshqaruvi organlari hududiy boʻlinmalarining, mahalliy ijro etuvchi hokimiyat organlarining boshqaruv kadrlari faoliyatining tizimli monitoringini olib boradi; boshqaruv kadrlarini hisobga olish, ularning shaxsiy hujjatlar yigʻmajildlarini shakllantirish va yuritish ishlarini tashkil qiladi; zaxiraga kiritilgan boshqaruv kadrlarining kasbiy bilimlarini doimiy takomillashtirish, malakasini oshirish va ularni qayta tayyorlash ishlarini tashkil qiladi; hokimlarning mutasaddilik qiladigan oʻrinbosarlari bilan birgalikda hokimlik apparati kadrlarini tayinlash va lavozimidan ozod qilish boʻyicha takliflar tayyorlaydi; davlat va xoʻjalik boshqaruvi organlari hududiy boʻlinmalarining, mahalliy ijro etuvchi hokimiyat organlarining boshqaruv kadrlari va ularning zaxirasi toʻgʻrisidagi maʼlumotlar bazasini shakllantirishni va doimiy yangilab borishni taʼminlaydi; tashkiliy-kadrlar masalalari boʻyicha hokimning qarorlari va boshqa huquqiy hujjatlar loyihalarini tayyorlaydi, hokim rahbarligida oʻtkaziladigan yigʻilishlar, majlislar, uchrashuvlar va boshqa tadbirlarni tashkil etish chora-tadbirlarini koʻradi; Oʻzbekiston Respublikasi Prezidenti, Qonunchilik palatasi va xalq deputatlari mahalliy Kengashlari deputatlari saylovlarini, Oʻzbekiston Respublikasi referendumlarini tashkil etish va oʻtkazish boʻyicha tegishli saylov komissiyalariga yordam koʻrsatadi; fuqarolarning mahalla yigʻinlari raislari saylovlarini tashkil etishda va oʻtkazishda hududiy davlat organlariga koʻmaklashadi; Tashkiliy-nazorat guruhi toʻgʻrisidagi nizomga va hokimning qarorlariga muvofiq boshqa vakolatlarni amalga oshiradi. 19. Yuridik xizmat faoliyati Oʻzbekiston Respublikasi Prezidentining 2017-yil 19-yanvardagi PQ-2733-son qarori bilan tasdiqlangan Davlat organlari va tashkilotlarining yuridik xizmati toʻgʻrisidagi nizom talablariga muvofiq tashkil etiladi. 20. Hokimning yordamchisi: Oʻzbekiston Respublikasi Prezidenti va uning Administratsiyasi, Oʻzbekiston Respublikasi Oliy Majlisi palatalari, Oʻzbekiston Respublikasi Vazirlar Mahkamasi, Qoraqalpogʻiston Respublikasi Joʻqorgʻi Kengesi va Vazirlar Kengashi, tegishli viloyat hokimligining bevosita hokimga yoʻllangan yozma topshiriqlari toʻgʻrisida oʻz vaqtida axborot berilishi yuzasidan tizimli nazoratni taʼminlaydi va hokimning rezolyutsiyasiga muvofiq uning ijrosini tashkil etadi; Oʻzbekiston Respublikasi Prezidenti va uning Administratsiyasi, Oʻzbekiston Respublikasi Oliy Majlisi palatalari, Oʻzbekiston Respublikasi Vazirlar Mahkamasi, shuningdek Qoraqalpogʻiston Respublikasi Joʻqorgʻi Kengesi va Vazirlar Kengashi, tegishli xalq deputatlari Kengashi va viloyat hokimligining topshiriqlari bajarilishini nazorat qilish va tahlil etishni taʼminlaydi, ularning bajarilishi va natijalari toʻgʻrisida hokimga axborot beradi; hokimning joriy ish rejalarini shakllantirishda ishtirok etadi va ularning ijrosini tashkil etadi; hokimning nomiga tushgan xat-xabarlarni tahlil qiladi, puxta ekspertizadan oʻtkazadi, zaruriyat boʻlganda, boshqaruv apparatining tarkibiy boʻlinmalari bilan birgalikda tegishli topshiriqlarni (fishkalarni) tayyorlaydi, materiallar haqida hokimga axborot beradi va imzolangan topshiriqlarning belgilangan tartibda ijrochilarga yuborilishini tashkil etadi; jismoniy shaxslar va yuridik shaxslar vakillarining hokim tomonidan qabul qilinishini tashkil etadi hamda jismoniy va yuridik shaxslarning ogʻzaki, yozma va elektron murojaatlarini koʻrib chiqish natijalari boʻyicha qabul qilingan topshiriqlar bajarilishi yuzasidan nazoratni taʼminlaydi; hokim tomonidan yuklangan va hokim yordamchisining funksional vazifalarida nazarda tutilgan boshqa funksiyalarni belgilangan tartibda amalga oshiradi. 21. Hokim oʻrinbosarining kotibiyati: oʻziga yuklangan vazifalar va funksiyalarni bajarish boʻyicha hokim oʻrinbosari ishlarini tashkil qiladi; hokimlikka kiritilgan takliflarni kotibiyatning yuritishi sohasiga kiruvchi masalalar boʻyicha xalq deputatlari Kengashi va hokimning hujjatlari loyihalarini koʻrib chiqishni taʼminlaydi, ularni ekspert jihatdan ishlab chiqadi, qabul qilingan hujjatlarning bajarilishini nazorat qiladi; tizimli monitoring tashkil etilishini va tegishli tarmoqlar hamda sohalarda iqtisodiy islohotlarning holati va natijadorligi toʻgʻrisidagi maʼlumotlar banki shakllantirilishini, shuningdek muammoli masalalarni hal etish boʻyicha amaliy chora-tadbirlar ishlab chiqilishi va amalga oshirilishini, tarmoqlarni rivojlantirishning istiqbolli vazifalari amalga oshirilishini taʼminlaydi; hokim va/yoki uning oʻrinbosari tomonidan oʻtkaziladigan majlislar, shu jumladan har haftalik apparat yigʻilishlari va har xil komissiyalar majlislari hujjatlari tayyorlanishini va ularda qabul qilinadigan qarorlarning rasmiylashtirilishini taʼminlaydi; Hokim oʻrinbosari kotibiyati toʻgʻrisidagi nizomga va hokim qarorlariga muvofiq boshqa vakolatlarni amalga oshiradi. 22. Boshqaruv apparati tarkibiy boʻlinmasi (kotibiyat, guruh va boshqalar) rahbari: tarkibiy boʻlinmaga bevosita rahbarlikni amalga oshiradi, oʻz mutaxassislarining ishlarini tashkil qiladi hamda boʻlinmaga yuklangan vazifalar va funksiyalarning bajarilishi yuzasidan shaxsan javob beradi; kiritilgan takliflar va hujjatlar loyihalarini koʻrib chiqishda davlat prinsiplariga qatʼiy rioya qilinishini taʼminlaydi, ularning ekspert jihatidan ishlab chiqilishini tashkil qiladi va tayyorlangan hujjatlar loyihalariga viza qoʻyadi. Tegishli hujjatlar qabul qilingandan keyin ularning bajarilishi yuzasidan tizimli nazoratni taʼminlaydi; tasdiqlangan tuzilmaga va shtatlar roʻyxatiga muvofiq lavozimga tavsiya etilayotgan nomzodlar boʻyicha takliflarni puxta ishlab chiqadi va kiritadi, mutaxassislarning kasbiy darajasini va ish malakasini oshirish, ularni ragʻbatlantirish va ularga nisbatan jazo choralari koʻrish tadbirlarini amalga oshiradi; mutaxassislar oʻrtasida vazifalarning taqsimotini, shuningdek boʻlinmaning yarim yillik uchun ish rejasini ishlab chiqadi va tasdiqlash uchun kiritadi, mutaxassislarning ish rejalarini tasdiqlaydi; hokim yoki uning oʻrinbosari oʻtkazadigan yigʻilishlarda, shu jumladan har haftalik apparat yigʻilishlarida va komissiyalar majlislarida, shuningdek tarkibiy boʻlinma ish sohasiga kiruvchi masalalar boʻyicha oʻtkaziladigan boshqa yigʻilishlarda qatnashadi; belgilangan tartibda ish yuritishni taʼminlaydi, chiquvchi xat-xabarlarni imzolaydi. 23. Sohalar boʻyicha bosh mutaxassis (yetakchi mutaxassis, I-toifali mutaxassis): funksional vazifalari sohasiga kiradigan masalalar boʻyicha ishlarni tashkil etadi va oʻziga yuklangan vazifalar va funksiyalar bajarilishi uchun shaxsan javob beradi; oʻzi masʼul boʻlgan sohaga kiradigan masalalar boʻyicha xalq deputatlari shahar Kengashi va hokimning hokimlikka kiritilgan takliflari hamda hujjatlari va qarorlari loyihalarini koʻrib chiqishda davlat tamoyillariga qatʼiy rioya qilinishini taʼminlaydi, ularning ekspert jihatidan puxta ishlab chiqilishini tashkil etadi va tayyorlangan hujjatlar loyihalariga viza qoʻyadi. Tegishli hujjatlar va qarorlar qabul qilingandan keyin ularning amalga oshirilishi yuzasidan tizimli nazoratni taʼminlaydi; tizimli monitoring tashkil etilishini va tegishli tarmoqlar hamda sohalarda iqtisodiy islohotlarning holati va natijadorligi toʻgʻrisidagi maʼlumotlar banki shakllantirilishini, shuningdek muammoli masalalarni hal etish boʻyicha amaliy chora-tadbirlar ishlab chiqilishini va bajarilishini, shaharni rivojlantirishning istiqbolli vazifalari amalga oshirilishini taʼminlaydi; materiallarni tayyorlashda va hokim va/yoki uning oʻrinbosari tomonidan oʻtkaziladigan majlislarda, shu jumladan har haftalik apparat yigʻilishlarida va har xil komissiyalar yigʻilishlarida qabul qilinadigan qarorlarni rasmiylashtirishda ishtirok etadi; hokim va/yoki uning oʻrinbosari tomonidan oʻtkaziladigan majlislarda, shu jumladan har haftalik apparat yigʻilishlarida va turli komissiyalar yigʻilishlarida, shuningdek oʻzi masʼul boʻlgan sohaga kiruvchi masalalar boʻyicha oʻtkaziladigan boshqa yigʻilishlarda ishtirok etadi; funksional vazifalarga muvofiq takliflar va hujjatlar loyihalarining sifatli ishlab chiqilishi, ishonchliligi va oʻz vaqtida tayyorlanishi hamda topshiriqlar va qabul qilingan hujjatlarning bajarilishi yuzasidan nazoratning taʼminlanishi uchun shaxsan javob beradi; davlat organlari va boshqa tashkilotlar tomonidan taqdim etilgan takliflar va hujjatlar loyihalarini har tomonlama tahlil qiladi, ular boʻyicha tahliliy materiallar va ekspert takliflarni tayyorlaydi, shuningdek ularning qonun hujjatlarida belgilangan tartibda zarur tarzda kelishilishini taʼminlaydi; materiallar va hujjatlarning loyihalari toʻgʻrisida hokim oʻrinbosariga axborot beradi; qabul qilingan hujjatlar boʻyicha nazorat rejasini yoki tashkiliy chora-tadbirlarni ishlab chiqadi va tasdiqlash uchun belgilangan tartibda kiritadi, davlat organlari va boshqa tashkilotlar tomonidan iqtisodiyotning tegishli tarmoqlari va sohalari boʻyicha Oʻzbekiston Respublikasi qonunlari, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining farmonlari, qarorlari, farmoyishlari va topshiriqlari, Vazirlar Mahkamasining qarorlari, Oʻzbekiston Respublikasining Bosh vaziri va uning oʻrinbosarlarining topshiriqlari, Qoraqalpogʻiston Respublikasi Joʻqorgʻi Kengesi va Vazirlar Kengashi, tegishli xalq deputatlari Kengashi va viloyatlar hokimliklari qarorlari, xalq deputatlari shahar Kengashi va hokimning hujjatlari bajarilishini tizimli nazorat qiladi; tegishli funksional masalalar va hujjatlar boʻyicha tizimlashtirilgan maʼlumotlar bazasi shakllantirilishi va yuritilishini, uning muntazam ravishda yangilanishini tashkil etadi; boshqaruv apparatida amal qiluvchi Yoʻriqnomaga muvofiq ish yuritilishini taʼminlaydi; oʻziga yuklangan vazifalarga muvofiq boshqa funksiyalarni amalga oshiradi. 24. Boshqaruv apparatining boshqa tarkibiy boʻlinmalari rahbarlari va mutaxassislarining vazifalari va funksiyalari tegishli tarkibiy boʻlinmalar toʻgʻrisidagi nizomlarda hamda hokim tomonidan tasdiqlanadigan funksional vazifalarni taqsimlashda belgilanadi. 25. Boshqaruv apparatini saqlash va moddiy-texnika jihatidan taʼminlash belgilangan tartibda amalga oshiriladi. 1. Ushbu Namunaviy nizom “Mahalliy davlat hokimiyati toʻgʻrisida”gi Oʻzbekiston Respublikasi Qonuniga hamda Oʻzbekiston Respublikasi Prezidentining “Hududiy davlat boshqaruvi organlari tuzilmasini takomillashtirish toʻgʻrisida” 2016-yil 24-fevraldagi PQ-2497-son qaroriga muvofiq tumanlar hokimliklari boshqaruv apparatlarining (keyingi oʻrinlarda boshqaruv apparati deb ataladi) vazifalari, funksiyalari, huquqlari, masʼuliyati hamda ularning faoliyatini tashkil etish tartibini belgilaydi. 2. Boshqaruv apparati oʻz faoliyatida Oʻzbekiston Respublikasi Konstitutsiyasiga, “Mahalliy davlat hokimiyati toʻgʻrisida”gi Oʻzbekiston Respublikasi Qonuniga va Oʻzbekiston Respublikasining boshqa qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Oʻzbekiston Respublikasi Vazirlar Mahkamasining qarorlari va farmoyishlariga, boshqa qonun hujjatlariga, shuningdek xalq deputatlari Kengashi va hokimning hujjatlariga, shuningdek ushbu Nizomga amal qiladi. 3. Boshqaruv apparati hokimlik faoliyatini axborot-tahliliy, huquqiy, tashkiliy-texnik va moliyaviy-xoʻjalik jihatidan taʼminlaydi, hokimning hujjatlari loyihalarini tayyorlaydi, ularni amalga oshirish yuzasidan amaliy chora-tadbirlarni ishlab chiqadi va ijroni muntazam ravishda tekshiradi. 4. Boshqaruv apparati oʻz faoliyatini hokimning rahbarligida amalga oshiradi. 5. Boshqaruv apparati oʻziga yuklangan vazifalar va funksiyalarni bajarishda Qoraqalpogʻiston Respublikasi Joʻqorgʻi Kengesi va Vazirlar Kengashi hamda tegishli viloyat va Toshkent shahri hokimligi apparatlari, shuningdek davlatning boshqa organlari va boshqa tashkilotlar bilan oʻzaro hamkorlik qiladi. 6. Quyidagilar boshqaruv apparatining vazifalari hisoblanadi: hokimning Oʻzbekiston Respublikasi Konstitutsiyasida, Oʻzbekiston Respublikasining “Mahalliy davlat hokimiyati toʻgʻrisida”gi Qonunida, Oʻzbekiston Respublikasining boshqa qonunlarida, Oʻzbekiston Respublikasi Prezidentining farmonlari, qarorlar va farmoyishlarida, Oʻzbekiston Respublikasi Vazirlar Mahkamasining qarorlari va farmoyishlarida, Qoraqalpogʻiston Respublikasi Joʻqorgʻi Kengesi va tegishli xalq deputatlari viloyat Kengashining qarorlarida belgilangan vakolatlari amalga oshirilishini davlat organlari va boshqa tashkilotlar bilan birgalikda taʼminlash; tumanni ijtimoiy-iqtisodiy rivojlantirish tendensiyalarini kompleks tahlil qilish, asosiy iqtisodiy koʻrsatkichlar dinamikasini, tarkibiy va institutsional oʻzgartirishlarni, tuman budjeti ijrosining tizimli monitoringini olib borish; Oʻzbekiston Respublikasi Prezidenti tomonidan belgilanadigan muhim ustuvor vazifalarga muvofiq tumanni kompleks rivojlantirish boʻyicha takliflarni ishlab chiqish; tumanda iqtisodiyotda, eng avvalo, sanoatda va qishloq xoʻjaligida tarkibiy oʻzgartirishlar amalga oshirilishini taʼminlash; tadbirkorlikni jadal rivojlantirishni taʼminlash, xususiy mulk manfaatlarini himoya qilish hamda tadbirkorlik subyektlarining qonuniy huquqlarini va kafolatlarini taʼminlash yuzasidan hududiy boshqaruv organlari masʼuliyatini oshirish boʻyicha tizimli ishlarni tashkil etish; tumanni ijtimoiy-iqtisodiy rivojlantirish dasturlari, hududiy investitsiya dasturlari, ishlab chiqarishlarni modernizatsiyalash, texnik yangilash va texnologik jihatdan qayta jihozlash dasturlari, mahalliylashtirish dasturi, muhandislik-kommunikatsiya va yoʻl-transport infratuzilmasini rivojlantirish va modernizatsiyalash dasturlari, shuningdek boshqa hududiy dasturlar amalga oshirilishining monitoringini olib borishning samarali tizimini yaratish; tuman iqtisodiyotining raqobatbardoshligini tubdan oshirish, eksport qiluvchi korxonalarni qoʻllab-quvvatlashni kuchaytirish, fermer xoʻjaliklari, xususiy tadbirkorlik subyektlarining eksportdagi ishtirokini har tomonlama ragʻbatlantirish boʻyicha amaliy chora-tadbirlarni ishlab chiqish va ularni amalga oshirishni tashkil etish; aholi bandligini taʼminlash boʻyicha kompleks chora-tadbirlarni amalga oshirish, hududiy boshqaruv organlarining, boshqa tashkilotlarning yangi ish oʻrinlari yaratish, ijtimoiy sohani rivojlantirish, aholining turmush darajasi va sifatini yanada oshirishga doir ishlarini muvofiqlashtirish; qonuniylikni, huquq-tartibotni va xavfsizlikni taʼminlash, fuqarolarning huquq va erkinliklarini himoya qilish, tabiiy ofatlar, epidemiya va boshqa ekstremal holatlar oqibatlarini bartaraf etish bilan bogʻliq chora-tadbirlar amalga oshirilishini tashkil etish; rivojlantirishning maqsadli davlat dasturlari amalga oshirilishi, Oʻzbekiston Respublikasi qonunlari, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining farmonlari, qarorlari va farmoyishlari, Oʻzbekiston Respublikasi Vazirlar Mahkamasi qarorlari, Qoraqalpogʻiston Respublikasi Joʻqorgʻi Kengesi va Vazirlar Kengashi hamda tegishli xalq deputatlari Kengashi va hokimning qarorlari bajarilishini tashkil etish; hokimning hujjatlari loyihalarini har tomonlama iqtisodiy, moliyaviy va huquqiy jihatdan ishlab chiqish, shu jumladan ularning ayrim tarmoqlarga va umuman tumanni ijtimoiy-iqtisodiy rivojlantirishga qisqa muddatli va uzoq muddatli taʼsirini kompleks baholash; hududda aholini jamoaviy va adaptiv sport turlariga jalb qilish, ushbu sohada faollik koʻrsatgan shaxslarni har tomonlama ragʻbatlantirish boʻyicha amaliy chora-tadbirlarni ishlab chiqish va ularni amalga oshirishni tashkil etish. 7. Boshqaruv apparati oʻziga yuklangan vazifalarni bajarish uchun quyidagi funksiyalarni amalga oshiradi: Oʻzbekiston Respublikasi Konstitutsiyasi, “Mahalliy davlat hokimiyati toʻgʻrisida”gi Oʻzbekiston Respublikasi Qonuni, Oʻzbekiston Respublikasining boshqa qonunlari, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining hujjatlari va topshiriqlari, Oʻzbekiston Respublikasi Vazirlar Mahkamasining qarorlari va topshiriqlari, Qoraqalpogʻiston Respublikasi Joʻqorgʻi Kengesi hamda tegishli xalq deputatlari viloyat Kengashining qarorlari va topshiriqlari bilan hokimlikka yuklangan vazifalarni bajarish yuzasidan aniq chora-tadbirlarni ishlab chiqadi va amalga oshiradi; Qoraqalpogʻiston Respublikasi Vazirlar Kengashi Raisi, viloyatlar, Toshkent shahri hokimi va uning oʻrinbosarlarining topshiriqlari va qarorlari boʻyicha tegishli tahliliy, maʼlumotnoma, statistik materiallar va takliflarni umumlashtiradi va tayyorlaydi, shuningdek hokim tomonidan koʻrib chiqilishi talab etiladigan masalalarni har tomonlama puxta ishlab chiqilishini taʼminlaydi; Qoraqalpogʻiston Respublikasi Vazirlar Kengashiga, viloyat va Toshkent shahri hokimliklariga koʻrib chiqish uchun kiritiladigan normativ-huquqiy va boshqa hujjatlar, shuningdek hokim tomonidan qabul qilinadigan qarorlar loyihalari har tomonlama iqtisodiy, moliyaviy va huquqiy jihatdan ishlab chiqadi; davlat organlari va boshqa tashkilotlar tomonidan Oʻzbekiston Respublikasi qonunlari, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining farmonlari, qarorlari va farmoyishlari, Oʻzbekiston Respublikasi Vazirlar Mahkamasining qarorlari, Qoraqalpogʻiston Respublikasi Joʻqorgʻi Kengesi va Vazirlar Kengashining hamda tegishli xalq deputatlari viloyat Kengashining qarorlari bajarilishi yuzasidan tizimli nazoratni tashkil etadi, ularning bajarilishini taʼminlash boʻyicha tashkiliy chora-tadbirlarni va nazorat rejalarini ishlab chiqadi; muammoli masalalarni hal qilish hamda tumanni, shuningdek iqtisodiyot tarmoqlari va sohalarini rivojlantirishning istiqbolli vazifalarini amalga oshirish yuzasidan takliflar va aniq chora-tadbirlarni ishlab chiqadi hamda hokim va uning oʻrinbosarlariga taqdim etadi; iqtisodiyot va ijtimoiy sohaning muhim ustuvor vazifalari, davlat dasturlari amalga oshirilishi, Oʻzbekiston Respublikasi qonunlari, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining farmonlari, qarorlari, farmoyishlari va topshiriqlari, Vazirlar Mahkamasining qarorlari, Qoraqalpogʻiston Respublikasi Joʻqorgʻi Kengesi va Vazirlar Kengashining, xalq deputatlari viloyat Kengashi va hokimlikning qarorlari bajarilishi boʻyicha tegishli tizimlangan maʼlumotlar bazasini shakllantiradi va yuritadi; hokim va uning oʻrinbosarlari ishtirokida oʻtkaziladigan yigʻilishlar va boshqa tadbirlar oʻtkazilishini taʼminlaydi, qabul qilingan qarorlar amalga oshirilishini nazorat qiladi; hokimlikning komissiyalari hamda boshqa ishchi organlari ishlarini tashkil etadi, ular tomonidan qabul qilingan qarorlarning bajarilishini muvofiqlashtiradi va nazorat qiladi; hokimlikning ish rejasini ishlab chiqadi va amalga oshiradi, Qoraqalpogʻiston Respublikasi Joʻqorgʻi Kengesi va Vazirlar Kengashi hamda viloyat va Toshkent shahri hokimligi apparatlari bilan oʻzaro hamkorlik qiladi; jismoniy va yuridik shaxslarning murojaatlarini “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasi Qonuni talablariga muvofiq koʻrib chiqadi; maxfiylik rejimini, davlat siri boʻlgan maʼlumotlar hamda qonun bilan muhofaza qilinadigan boshqa sirlarning himoya qilinishini taʼminlaydi; hokimlikning faoliyati toʻgʻrisida belgilangan tartibda jamoatchilikni xabardor qilishni tashkil etadi. Boshqaruv apparati qonun hujjatlariga muvofiq boshqa funksiyalarni ham bajaradi. 8. Boshqaruv apparati oʻziga yuklangan vazifalar va funksiyalarni bajarish uchun quyidagi huquqlarga ega: hokimlikda koʻrib chiqiladigan masalalarni tahlil qilish va ishlab chiqish uchun zarur boʻlgan materiallar va maʼlumotlarni davlat va xoʻjalik boshqaruvi organlari hududiy boʻlinmalaridan hamda boshqa tashkilotlardan belgilangan tartibda soʻrash va olish; zarurat boʻlganda, hokimlikda koʻrib chiqiladigan masalalarni ishlab chiqish, axborot va tahliliy materiallarni, shuningdek hokimning hujjatlari va qarorlari loyihalarini tayyorlash uchun davlat va xoʻjalik boshqaruvi organlari hududiy boʻlinmalarining, boshqa tashkilotlarning rahbarlari va xodimlarini belgilangan tartibda taklif etish, ushbu maqsadlar uchun vaqtinchalik ekspert guruhlari tashkil etish; davlat va xoʻjalik boshqaruvi organlari hududiy boʻlinmalaridan, boshqa tashkilotlardan ular tomonidan kiritilgan hokimning hujjatlari va qarorlari loyihalarini puxta qayta ishlashni belgilangan tartibda talab qilish; davlat va xoʻjalik boshqaruvi organlari hududiy boʻlinmalari, boshqa tashkilotlar rahbarlari va xodimlari ishtirokida hududni ijtimoiy-iqtisodiy rivojlantirishning aniq masalalari koʻrib chiqilishini va muhokama qilinishini tashkil etish; davlat va xoʻjalik boshqaruvi organlari hududiy boʻlinmalari, boshqa tashkilotlar rahbarlariga tezkorlik bilan hal etishni talab qiladigan hamda boshqaruv apparatiga yuklangan vazifalar va funksiyalarni bajarish bilan bogʻliq boʻlgan masalalar boʻyicha belgilangan tartibda topshiriqlar berish; normativ-huquqiy hujjatlarni va boshqa hujjatlarni, shuningdek hokim va uning oʻrinbosarlarining topshiriqlarini bajarish boʻyicha davlat va xoʻjalik boshqaruvi organlari hududiy boʻlinmalarining, boshqa tashkilotlarning ishlarini belgilangan tartibda oʻrganish va tekshirish. 9. Boshqaruv apparati: oʻziga yuklangan vazifalar va funksiyalarning sifatli va oʻz vaqtida bajarilishi; Oʻzbekiston Respublikasi Prezidentining hujjatlari va topshiriqlariga, Oʻzbekiston Respublikasi Oliy Majlisi palatalari va Oʻzbekiston Respublikasi Vazirlar Mahkamasining hujjatlariga, shuningdek Oʻzbekiston Respublikasi Prezidenti Administratsiyasi, Oʻzbekiston Respublikasi Oliy Majlisi palatalari apparatlari, Oʻzbekiston Respublikasi Vazirlar Mahkamasi, Qoraqalpogʻiston Respublikasi Joʻqorgʻi Kengesi va Vazirlar Kengashining, tegishli xalq deputatlari Kengashi, viloyat va Toshkent shahri hokimligi topshiriqlariga muvofiq takliflar va hujjatlar loyihalarining har tomonlama va oʻz vaqtida tayyorlanishi; ijtimoiy-iqtisodiy rivojlantirish tendensiyalarining, iqtisodiyot tarmoqlari va sohalarida iqtisodiy islohotlar amalga oshirilishining tizimli monitoringi olib borilishi, hokimning koʻrib chiqishi va qaror qabul qilishini talab etuvchi muammoli masalalar sabablarining oʻz vaqtida aniqlanishi va takliflar tayyorlanishi; davlat organlari va boshqa tashkilotlar tomonidan tuman hokimligiga kiritiladigan takliflar va hujjatlarning sifatli va oʻz vaqtida ishlab chiqishning tashkil etilishi, ularning iqtisodiy, moliyaviy va huquqiy ekspertizadan oʻtkazilishi, shuningdek asoslangan xulosalar tayyorlanishi; Qoraqalpogʻiston Respublikasi Joʻqorgʻi Kengesi va Vazirlar Kengashiga, xalq deputatlari Kengashiga, viloyat va Toshkent shahri hokimligiga koʻrib chiqish uchun kiritiladigan hujjatlar va takliflar loyihalarini ishlab chiqish va ekspertizadan oʻtkazish sifati, shuningdek kiritilgan loyihalar hamda qabul qilingan qarorlar amalga oshirilishining ijtimoiy-iqtisodiy oqibatlari; Oʻzbekiston Respublikasi Prezidentining “Oʻzbekiston Respublikasi Prezidentining hujjatlari va topshiriqlari samarali va natijali ijro etilishi, shuningdek ijro intizomi mustahkamlanishi uchun Oʻzbekiston Respublikasi Prezidenti Davlat maslahatchilarining, Vazirlar Mahkamasi va uning komplekslari, davlat va xoʻjalik boshqaruvi organlari hamda barcha darajalardagi hokimliklar rahbarlarining shaxsiy javobgarligi toʻgʻrisida” 2017-yil 11-apreldagi PQ-2881-son qarori va Oʻzbekiston Respublikasi Vazirlar Mahkamasining “Ijro intizomini mustahkamlash chora-tadbirlari toʻgʻrisida” 1999-yil 12-yanvardagi 12-son qaroriga muvofiq ijro intizomi taʼminlanishi; Oʻzbekiston Respublikasi qonunlari, Oʻzbekiston Respublikasi Oliy Majlisi palatalari qarorlari, Oʻzbekiston Respublikasi Prezidentining farmonlari, qarorlari, farmoyishlari va topshiriqlari, Oʻzbekiston Respublikasi Vazirlar Mahkamasining qarorlari va farmoyishlari, Qoraqalpogʻiston Respublikasi Joʻqorgʻi Kengesi va Vazirlar Kengashining, tegishli xalq deputatlari Kengashi, viloyat va Toshkent shahri hokimligining qarorlari, shuningdek hokimlik rahbariyati topshiriqlarining davlat organlari va boshqa tashkilotlar tomonidan bajarilishi holatining oʻz vaqtida oʻrganilishi uchun javob beradi. 10. Boshqaruv apparatining tuzilmasi hokimning yordamchisi, iqtisodiyot va hududlarni kompleks rivojlantirish boʻlimi, tashkiliy-nazorat guruhi, sohalar boʻyicha bosh va yetakchi mutaxassislar, Bolalarni himoya qilish shuʼbasi, yurist, buxgalteriya va kanselyariyadan iborat boʻladi. Boshqaruv apparatining tuzilmasi va xodimlarining cheklangan soni Oʻzbekiston Respublikasi Prezidentining “Hududiy davlat boshqaruvi organlari tuzilmasini takomillashtirish toʻgʻrisida” 2016-yil 24-fevraldagi PQ-2497-son qarori talablariga muvofiq belgilanadi. 11. Boshqaruv apparatining ishlari hokim tomonidan tasdiqlanadigan Boshqaruv apparati toʻgʻrisidagi nizomga va xodimlarning funksional vazifalariga, ushbu Nizomga, Ish yuritish boʻyicha yoʻriqnomaga, shuningdek tashkiliy-nazorat guruhi toʻgʻrisidagi nizomlarga muvofiq tashkil etiladi. 12. Hokimning yordamchisi, tashkiliy-nazorat guruhi, Bolalarni himoya qilish shuʼbasi, yurist, buxgalteriya va kanselyariya oʻz faoliyatida hokimga boʻysunadi. Sohalar boʻyicha mutaxassislar oʻz faoliyatida hokimga va oʻzlari masʼul boʻlgan sohaga koʻra hokimning tegishli oʻrinbosarlariga boʻysunadi. 13. Tashkiliy-nazorat guruhi rahbari qonun hujjatlarida belgilangan tartibda hokimning qarori bilan lavozimga tayinlanadi va lavozimdan ozod etiladi. Hokimning yordamchisi va boshqaruv apparatining boshqa xodimlari hokimning qarori bilan lavozimga tayinlanadi va lavozimdan ozod etiladi. 14. Tashkiliy-nazorat guruhi, buxgalteriya va kanselyariya toʻgʻrisidagi nizomlar, shuningdek ular xodimlarining, hokim yordamchisining, bolalar masalalari boʻyicha komissiya masʼul kotibining, sohalar boʻyicha bosh va yetakchi mutaxassislar hamda yuristning funksional vazifalari hokim tomonidan tasdiqlanadi. 15. Boshqaruv apparati ishlari Oʻzbekiston Respublikasi Konstitutsiyasiga, “Mahalliy davlat hokimiyati toʻgʻrisida”gi Oʻzbekiston Respublikasi Qonuniga, boshqa qonunlarga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari, farmoyishlari va topshiriqlariga, Vazirlar Mahkamasi va uning Rayosatining qarorlariga, Oʻzbekiston Respublikasining Bosh vaziri va uning oʻrinbosarlarining topshiriqlariga, Qoraqalpogʻiston Respublikasi Joʻqorgʻi Kengesi va Vazirlar Kengashi, tegishli xalq deputatlari Kengashi hamda viloyatlar va Toshkent shahri hokimliklarining qarorlariga, hokimning va uning oʻrinbosarlarining topshiriqlariga muvofiq, shuningdek hokimlik, tarkibiy boʻlinmalar, ularning rahbarlari va mutaxassislarining ish rejalari asosida tashkil etiladi. 17. Tashkiliy-nazorat guruhi rahbari: ijro intizomini mustahkamlash chora-tadbirlarini amalga oshiradi, davlat organlari va boshqa tashkilotlar tomonidan Oʻzbekiston Respublikasi qonunlari, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining farmonlari, qarorlari, farmoyishlari va topshiriqlari, Vazirlar Mahkamasining qarorlari, Qoraqalpogʻiston Respublikasi Joʻqorgʻi Kengesi va Vazirlar Kengashi, tegishli xalq deputatlari Kengashi va viloyatlar hokimliklari, shuningdek xalq deputatlari tuman Kengashi va hokimning hujjatlari va qarorlari bajarilishini nazorat qiladi; belgilangan tartibda Hokimlik ish rejasi loyihasini shakllantiradi, uning bajarilishi yuzasidan nazoratni tashkil etadi; boshqaruv apparati rahbarlari va mutaxassislarini qayta tayyorlash, ularning malakasini oshirish, ularni ragʻbatlantirish va ularga nisbatan intizomiy jazo choralarini qoʻllash toʻgʻrisidagi takliflarni hokimning koʻrib chiqishi uchun belgilangan tartibda kiritadi; tasdiqlangan lavozimlar nomenklaturasiga muvofiq kadrlarni tanlash, joy-joyiga qoʻyish, mutaxassislarni lavozimga tayinlash va lavozimdan ozod qilish chora-tadbirlari kompleksini amalga oshiradi, koʻrib chiqilayotgan nomzodlar boʻyicha materiallarni har tomonlama oʻrganishni va ishonchli materiallar tayyorlashni taʼminlaydi; kelgusida davlat va xoʻjalik boshqaruvi organlari hududiy boʻlinmalari, mahalliy ijro etuvchi hokimiyat organlarining rahbarlik lavozimlariga koʻtarish uchun boshqaruv kadrlari zaxirasini shakllantirish ishlarini tashkil etadi; davlat va xoʻjalik boshqaruvi organlari hududiy boʻlinmalarining, xoʻjalik birlashmalarining, mahalliy ijro etuvchi hokimiyat organlarining boshqaruv kadrlari faoliyatining tizimli monitoringini olib boradi; boshqaruv kadrlarini hisobga olish, ularning shaxsiy hujjatlar yigʻmajildlarini shakllantirish va yuritish ishlarini tashkil qiladi; zaxiraga kiritilgan boshqaruv kadrlarining kasbiy bilimlarini doimiy takomillashtirish, malakasini oshirish va ularni qayta tayyorlash ishlarini tashkil qiladi; hokimlarning mutasaddilik qiladigan oʻrinbosarlari bilan birgalikda hokimlik apparati kadrlarini tayinlash va lavozimidan ozod qilish boʻyicha takliflar tayyorlaydi; davlat va xoʻjalik boshqaruvi organlari hududiy boʻlinmalarining, mahalliy ijro etuvchi hokimiyat organlarining boshqaruv kadrlari va ularning zaxirasi toʻgʻrisidagi maʼlumotlar bazasini shakllantirishni va doimiy yangilab borishni taʼminlaydi; tashkiliy-kadrlar masalalari boʻyicha hokimning qarorlari va boshqa huquqiy hujjatlar loyihalarini tayyorlaydi, hokim rahbarligida oʻtkaziladigan yigʻilishlar, majlislar, uchrashuvlar va boshqa tadbirlarni tashkil etish chora-tadbirlarini koʻradi; Oʻzbekiston Respublikasi Prezidenti, Qonunchilik palatasi va xalq deputatlari mahalliy Kengashlari deputatlari saylovlarini, Oʻzbekiston Respublikasi referendumlarini tashkil etish va oʻtkazish boʻyicha tegishli saylov komissiyalariga yordam koʻrsatadi; fuqarolarning mahalla yigʻinlari raislari saylovlarini tashkil etish va oʻtkazishda hududiy davlat organlariga koʻmaklashadi; Tashkiliy-nazorat guruhi toʻgʻrisidagi nizomga va hokimning qarorlariga muvofiq boshqa vakolatlarni amalga oshiradi. 19. Yuridik xizmat faoliyati Oʻzbekiston Respublikasi Prezidentining 2017-yil 19-yanvardagi PQ-2733-son qarori bilan tasdiqlangan Davlat organlari va tashkilotlarining yuridik xizmati toʻgʻrisidagi nizom talablariga muvofiq tashkil etiladi. 20. Hokimning yordamchisi: Oʻzbekiston Respublikasi Prezidenti va uning Administratsiyasi va Oʻzbekiston Respublikasi Vazirlar Mahkamasi, Qoraqalpogʻiston Respublikasi Joʻqorgʻi Kengesi va Vazirlar Kengashi, tegishli viloyat va Toshkent shahri hokimligining bevosita hokimga yoʻllangan yozma topshiriqlari toʻgʻrisida oʻz vaqtida axborot berilishi yuzasidan tizimli nazoratni taʼminlaydi va hokimning rezolyutsiyasiga muvofiq uning ijrosini tashkil etadi; Oʻzbekiston Respublikasi Prezidenti va uning Administratsiyasi, Oʻzbekiston Respublikasi Oliy Majlisi palatalari, Oʻzbekiston Respublikasi Vazirlar Mahkamasining, shuningdek Qoraqalpogʻiston Respublikasi Joʻqorgʻi Kengesi va Vazirlar Kengashi, tegishli xalq deputatlari Kengashi va viloyat hamda Toshkent shahri hokimligining tegishli topshiriqlari bajarilishini nazorat qilish va tahlil etishni taʼminlaydi, ularning bajarilishi va natijalari toʻgʻrisida hokimga axborot beradi; hokimning joriy ish rejalarini shakllantirishda ishtirok etadi va ularning ijrosini tashkil etadi; hokimning nomiga tushgan xat-xabarlarni tahlil qiladi, puxta ekspertizadan oʻtkazadi, zaruriyat boʻlganda, boshqaruv apparatining tarkibiy boʻlinmalari bilan birgalikda tegishli topshiriqlarni (fishkalarni) tayyorlaydi, tegishli materiallar haqida hokimga axborot beradi va imzolangan topshiriqlarning belgilangan tartibda ijrochilarga yuborilishini tashkil etadi; jismoniy shaxslar va yuridik shaxslar vakillarining hokim tomonidan qabul qilinishini tashkil etadi hamda jismoniy va yuridik shaxslarning ogʻzaki, yozma va elektron murojaatlarini koʻrib chiqish natijalari boʻyicha qabul qilingan topshiriqlar bajarilishi yuzasidan nazoratni taʼminlaydi; hokim tomonidan yuklangan va hokim yordamchisining funksional vazifalarida nazarda tutilgan boshqa funksiyalarni belgilangan tartibda amalga oshiradi. 21. Sohalar boʻyicha bosh mutaxassis (yetakchi mutaxassis, 1-toifali mutaxassis): funksional vazifalar sohasiga kiradigan masalalar boʻyicha ishlarni tashkil etadi hamda oʻziga yuklangan vazifalar va funksiyalar bajarilishi uchun shaxsan javob beradi; oʻzi masʼul boʻlgan sohaga kiradigan masalalar boʻyicha xalq deputatlari tuman Kengashi va hokimning hokimlikka kiritilgan takliflari hamda hujjatlari va qarorlari loyihalarini koʻrib chiqishda davlat tamoyillariga qatʼiy rioya qilinishini taʼminlaydi, ularning ekspert jihatidan ishlab chiqilishini tashkil etadi, tayyorlangan hujjatlar loyihalariga viza qoʻyadi. Tegishli hujjatlar va qarorlar qabul qilingandan keyin ularning amalga oshirilishi yuzasidan tizimli nazoratni taʼminlaydi; tizimli monitoring tashkil etilishini va tegishli tarmoqlar hamda sohalarda iqtisodiy islohotlarning holati va natijadorligi toʻgʻrisidagi maʼlumotlar banki shakllantirilishini, shuningdek muammoli masalalarni hal etish boʻyicha amaliy chora-tadbirlar ishlab chiqilishi va amalga oshirilishini, tumanni rivojlantirishning istiqbolli vazifalari amalga oshirilishini taʼminlaydi; materiallarni tayyorlashda va hokim va/yoki uning oʻrinbosari tomonidan oʻtkaziladigan majlislarda, shu jumladan har haftalik apparat yigʻilishlarida va har xil komissiyalar yigʻilishlarida qabul qilinadigan qarorlarni rasmiylashtirishda ishtirok etadi; hokim va/yoki uning oʻrinbosari tomonidan oʻtkaziladigan majlislarda, shu jumladan har haftalik apparat yigʻilishlarida va har xil komissiyalar majlislarida, shuningdek oʻzi masʼul boʻlgan sohaga kiruvchi masalalar boʻyicha oʻtkaziladigan boshqa yigʻilishlarda ishtirok etadi; funksional vazifalarga muvofiq takliflar va hujjatlar loyihalarining sifatli ishlab chiqilishi, ishonchliligi va oʻz vaqtida tayyorlanishi hamda topshiriqlar va qabul qilingan hujjatlarning bajarilishi yuzasidan nazoratning taʼminlanishi uchun shaxsan javob beradi; davlat organlari va boshqa tashkilotlar tomonidan taqdim etilgan takliflar va hujjatlar loyihalarini har tomonlama tahlil qiladi, ular boʻyicha tahliliy materiallar va ekspert takliflarni tayyorlaydi, shuningdek ularning qonun hujjatlarida belgilangan tartibda zarur tarzda kelishilishini taʼminlaydi; materiallar va hujjatlarning loyihalari toʻgʻrisida hokim oʻrinbosariga axborot beradi; qabul qilingan hujjatlar boʻyicha nazorat rejasini yoki tashkiliy chora-tadbirlarni ishlab chiqadi va tasdiqlash uchun belgilangan tartibda kiritadi, davlat organlari va boshqa tashkilotlar tomonidan iqtisodiyotning tegishli tarmoqlari va sohalari boʻyicha Oʻzbekiston Respublikasi qonunlari, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining farmonlari, qarorlari, farmoyishlari va topshiriqlari, Vazirlar Mahkamasining qarorlari, Oʻzbekiston Respublikasining Bosh vaziri va uning oʻrinbosarlarining topshiriqlari, Qoraqalpogʻiston Respublikasi Joʻqorgʻi Kengesi va Vazirlar Kengashi, tegishli xalq deputatlari Kengashi va viloyatlar hokimliklari qarorlari, xalq deputatlari tuman Kengashi va hokimning hujjatlari va qarorlari bajarilishini tizimli nazorat qiladi; tegishli funksional masalalar va hujjatlar boʻyicha tizimlashtirilgan maʼlumotlar bazasi shakllantirilishi va yuritilishini, uning muntazam ravishda yangilanishini tashkil etadi; boshqaruv apparatida amal qiluvchi Yoʻriqnomaga muvofiq ish yuritilishini taʼminlaydi; funksional vazifalarga muvofiq oʻziga yuklangan boshqa funksiyalarni amalga oshiradi. 22. Boshqaruv apparatining boshqa tarkibiy boʻlinmalari rahbarlari va mutaxassislarining vazifalari va funksiyalari tegishli tarkibiy boʻlinmalar toʻgʻrisidagi nizomlarda hamda hokim tomonidan tasdiqlanadigan funksional vazifalarni taqsimlashda belgilanadi. 23. Boshqaruv apparatini saqlash va moddiy-texnika jihatidan taʼminlash belgilangan tartibda amalga oshiriladi.